Q=0	C=0	SS=0	LS=0	PS=0	DC=0	LC=0	SD=0	BS=0	G0=154	G1=61	G2=3	DLID=ber_Latn	BODY=REDE MISSIONÁRIA: 1 John: Kabyle\n1. Ɣef wayen yeɛnan win yellan d awal n tudert, i gellan si tazwara : nesla-yas yerna neẓra-t s wallen-nneɣ, nnulent ifassen-nneɣ yerna nerra ddehn-nneɣ ɣuṛ-es.\n2. Tudert tban-ed, nwala-ț, nețcehhid fell-as, yerna nețbecciṛ-awen-d tudert n dayem yellan ɣer tama n Sidi Ṛebbi, tura tban-aɣ-ed.\n3. Ayen nwala d wayen nesla nxebbeṛ-awen-t-id, iwakken ula d kunwi aț-țekkim di tdukkli-nneɣ, akken nella nukni d Baba-tneɣ Ṛebbi akk-d Mmi-s, Ɛisa Lmasiḥ.\n4. Uriɣ-awen ayagi iwakken lfeṛḥ nneɣ ad innekmal.\n5. Ayen nesla s ɣuṛ Ɛisa Lmasiḥ newwi-yawen-t-id : Sidi Ṛebbi ț-țafat, ur yelli ara deg-s ṭṭlam.\n6. Ma neqqaṛ deg webrid n Ṛebbi i nella yili mazal-aɣ nteddu di ṭṭlam, neskaddeb nexḍa i webrid n tideț.\n7. Meɛna ma yella nteddu di tafat am akken i gella nețța di tafat, ad ddukklen wulawen-nneɣ, yerna ddnubat-nneɣ ad iriden s idammen n Mmi-s Ɛisa Lmasiḥ.\n8. Ma neqqaṛ ur yelli deg-nneɣ ddnub, atan neskaddeb ɣef yiman-nneɣ, tideț ur telli deg-nneɣ.\n9. Meɛna ma nețqiṛṛi s ddnubat-nneɣ i Sidi Ṛebbi, nețța yellan d aḥeqqi, nezmer a nețkel fell-as a ɣ-isameḥ ddnubat-nneɣ, a ɣ-isellek si lbaṭel.\n10. Ma neqqaṛ mačči d imednuben i nella, nerra Sidi Ṛebbi d akeddab, awal-is ur yelli ara deg-nneɣ.\n1. Ay arraw-iw imeẓyanen, uriɣ awen ayagi iwakken aț-țexḍum i ddnub, meɛna ma yeɣli yiwen di ddnub, nesɛa win yețḥuddun fell-aɣ ɣer Baba Ṛebbi, d Ɛisa Lmasiḥ yellan d aḥeqqi.\n2. Mačči ɣef ddemma n ddnubat nneɣ kan i gefka iman-is d asfel meɛna ula ɣef ddemma n ddnubat n yemdanen n ddunit meṛṛa.\n3. Ihi ma nețțaɣ awal i Sidi Ṛebbi yerna nḥerrez lumuṛat-is, d ayagi ara d-isbeggnen belli nessen-it.\n4. Win ara yinin : ssneɣ Ṛebbi yili ur yeṭṭif ara di lumuṛat-is, d akeddab, ulac deg-s tideț.\n5. Ma d win yețțaɣen awal-is, iḥemmel Sidi Ṛebbi seg-wul-is. S wakka ara d-iban belli d ayla n Sidi Ṛebbi i nella.\n6. Win ara yinin ṭṭfeɣ di Sidi Ṛebbi, ilaq ad ilḥu am akken yelḥa Lmasiḥ.\n7. A wid eɛzizen, di tebṛaț-agi mačči d lameṛ ajdid i wen-d-wwiɣ, meɛna d lexbaṛ-nni i kkun-id-iwḍen si tazwara ; lameṛ-agi d awal-nni i wumi teslam yakan.\n8. Meɛna zemreɣ a d-iniɣ belli lameṛ-agi d ajdid. Tideț-agi tban-ed di Lmasiḥ, tban-ed daɣen deg-wen ; imi ṭṭlam ițwexxiṛ, tafat n tideț tfeǧǧeǧ yakan.\n9. Win yeqqaṛen leḥḥuɣ di tafat, yili nețța yekṛeh gma-s, mazal-it di ṭṭlam.\n10. Win iḥemmlen gma-s, di tafat i gețțili, ur yelli ara deg-s wayen ara t-isseɣlin.\n11. Ma d win ikeṛhen gma-s, di ṭṭlam i gella ; iteddu di ṭṭlam ur yeẓri anda ileḥḥu, axaṭer ṭṭlam isderɣel-as allen.\n12. Uriɣ-awen ayagi ay ilmeẓyen imi i wen-țwaɛfan ddnubat-nwen ɣef ddemma n yisem-is.\n13. Uriɣ-awen ay ibabaten, axaṭer tesnem win yellan si tazwara. Uriɣ-awen ay ilmeẓyen, axaṭer tɣelbem amcum. Akken i wen-d-nniɣ yakan ay ilmeẓyen, uriɣ-awen axaṭer tesnem Baba Ṛebbi.\n14. Uriɣ-awen ay ibabaten, axaṭer tesnem win yellan si tazwara. Uriɣ-awen ay ilmeẓyen, axaṭer tǧehdem, awal n Sidi Ṛebbi yezdeɣ deg-wen yerna tɣelbem amcum.\n15. Ur ḥemmlet ara ddunit d wayen yellan deg-s. Ma yella walebɛaḍ ihemmel ddunit, leḥmala n baba Ṛebbi ur telli ara deg-s ;\n16. axaṭer ayen akk yellan di ddunit, lebɣi n tnefsit, ṭṭmeɛ di kra n wayen i gɛeǧben i wallen akk-d zzux i d ițekken si cci n ddunit, mačči s ɣuṛ Baba Ṛebbi i d-kkan lameɛna si ddunit.\n17. Ddunit d wayen yellan deg-s ad iɛeddi, kullec ad ikfu ; ma d win ixeddmen lebɣi n Sidi Ṛebbi ad yidir i dayem.\n18. Ay arrac imeẓyanen, ț-țaswiɛt taneggarut ; am akken teslam belli aɛdaw n Lmasiḥ iteddu-d, atan tura aṭas n yeɛdawen n Lmasiḥ i d-ibanen ; s wakka ara neɛqel belli d lweqt aneggaru.\n19. Sṭaxṛen fell-aɣ axaṭer ur llin ara seg-neɣ ; lemmer llin seg-neɣ, tili qqimen yid-nneɣ ; ṭṭaxṛen fell-aneɣ iwakken a d-iban belli ur llin ara seg-neɣ.\n20. Ma d kunwi, yesmar-ed fell awen Lmasiḥ Ṛṛuḥ iqedsen, yerna tessnem akk tideț.\n21. Uriɣ-awen mačči imi ur tessinem ara tideț, lameɛna imi ț-tesnem axaṭer ulac lekdeb i d itekken si tideț.\n22. Anwa i d akeddab anagar win inekkṛen belli Ɛisa d Lmasiḥ. Aɛdaw n Lmasiḥ, d winna i gnekkṛen Baba Ṛebbi akk-d Mmi-s.\n23. Win ara inekṛen Mmi-s n Ṛebbi yenkeṛ daɣen Baba Ṛebbi, ma d win iqeblen Mmi-s n Ṛebbi yeqbel Baba Ṛebbi.\n24. Ma d kunwi, ayen teslam si tazwara ilaq aț-țeṭṭfem deg-s ; ma yella tjemɛem-t deg ulawen-nwen, ula d kunwi aț-țilim di tdukkli akk-d Baba Ṛebbi d Mmi-s.\n25. Atan lweɛd i ɣ-d-ifka Lmasiḥ : ț-țudert yețdumun.\n26. Uriɣ-awen ayagi ɣef wid yețnadin a kkun-ɣuṛṛen.\n27. Ma d kunwi, Ṛṛuḥ iqedsen i d-yesmar fell-awen Lmasiḥ yezga deg-wen, ur teḥwaǧem ara win ara kkun-islemden ; axaṭer d Ṛṛuḥ iqedsen i d-immaren fell-awen i kkun-isselmaden. Ayen i wen-yesselmad ț-țideț, ur yeskiddib ara. Sṭfet ihi di Lmasiḥ am akken i wen-t-isselmed Ṛṛuḥ iqedsen.\n28. Ihi tura ay arrac imeẓyanen ṭṭfet di Lmasiḥ iwakken asm'ara d-iban a nesɛu lețkal, ur nțeffer ara fell-as si lḥecma ass n tuɣalin-is.\n29. Imi teẓram belli Lmasiḥ d aḥeqqi, ilaq aț-țeẓrem daɣen kra n win ixeddmen lḥeqq s ɣuṛ-es i d-ikka.\n1. Walit acḥal i ɣ-iḥemmel Baba Ṛebbi, armi nețțusemma d arraw-is ! yerna ț-țideț d arraw-is i nella. Ddunit ur aɣ-teɛqil ara d arraw n Ṛebbi imi ur tessin ara Sidi Ṛebbi.\n2. A wid eɛzizen, aql-aɣ tura d arraw n Ṛebbi, ayen akken ara nuɣal werɛad i d-yedṛi, lameɛna neẓra belli m'ara d-yedṛu, a nili am nețța, axaṭer a t-nwali akken yella.\n3. Kra n win yessaramen deg-s ad yeṣfu akken yeṣfa Lmasiḥ.\n4. Kra n win idenben yerẓa ccariɛa n Sidi Ṛebbi, axaṭer ddnub ț-țaṛuẓi n ccariɛa.\n5. Teẓram belli Lmasiḥ yusa-d iwakken ad ikkes ddnub nețța ur nesɛi ddnub.\n6. Kra n win yeṭṭfen deg-s ixeṭṭu i ddnub ; kra n win yețɛicin di ddnub ur t-iwala ur t-yessin.\n7. Ay arrac imeẓyanen, ɣuṛ-wat win ara kkun-iɣuṛṛen. Win iteddun s lḥeqq d aḥeqqi akken yella Sidna Ɛisa d aḥeqqi.\n8. Win yețɛicin di ddnub yedda d Cciṭan, axaṭer d nețța i d amednub amezwaru. Ɣef ddemma n wayagi i d-yusa Mmi-s n Ṛebbi iwakken ad yessenger lecɣal n Cciṭan.\n9. Kra n wid yellan d arraw n Ṛebbi ur țɛicin ara di ddnub, axaṭer tudert i d-itekken s ɣuṛ Sidi Ṛebbi tella deg-sen ; ur zmiren ara ad ɛicen di ddnub imi s ɣuṛ Ṛebbi i d-ɛawden talalit.\n10. Atah wayen i d-ițbegginen lxilaf yellan ger warraw n Sidi Ṛebbi d wid n Cciṭan : kra n win ur nteddu ara s lḥeqq neɣ ur nḥemmel ara gma-s ur yelli ara si tarwa n Sidi Ṛebbi.\n11. Atan lameṛ i wumi teslam si tazwara : ilaq a nemyeḥmal wway gar-aneɣ.\n12. Mačči am Kahin yellan d amcum yenɣa gma-s, yezla-t axaṭer nețța lecɣal-is diri-ten, ma d gma-s iteddu s lḥeqq. f+\n13. Ur wehhmet ara ay atmaten ma yella keṛhen-kkun wat ddunit.\n14. Nukni nɛedda-d si lmut ɣer tudert axaṭer nḥemmel atmaten. Win ur nḥemmel ara, mazal-it di lmut.\n15. Kra n win ikeṛhen gma-s d aqettal, yerna teẓram belli win ineqqen, ulac deg-s tudert n dayem.\n16. Leḥmala n tideț, nessen-iț s Ɛisa Lmasiḥ yefkan tudert-is fell-aneɣ. Ilaq-aɣ ula d nukni, a nefk tudert nneɣ ɣef watmaten-nneɣ.\n17. Ma yella walebɛaḍ yesɛan cci, iwala gma-s di lexṣaṣ ur d-iḥunn ara fell-as, amek ara tezdeɣ leḥmala n Sidi Ṛebbi deg wul-is.\n18. Ay arrac imeẓyanen, ur ḥemmlet ara s wawal kan d yiles aẓidan, lameɛna leḥmala n tideț a d-tban s lecɣal-nwen.\n19. S wakka ara nẓer belli di tideț i nella, yerna ad yethedden wul-nneɣ zdat Sidi Ṛebbi,\n20. ɣas yesseḍlem-aɣ wul-nneɣ : Sidi Ṛebbi sennig wul nneɣ i gella yerna yeẓra kullec.\n21. A wid eɛzizen, ma yella ur aɣ-isseḍlem ara wul-nneɣ, nesɛa lețkal zdat Sidi Ṛebbi.\n22. Kra n wayen ara nessuter, ițțak-aɣ-t-id axaṭer neḥrez lumuṛat-is yerna nxeddem lebɣi-s.\n23. Atan wayen i ɣ-d-yumeṛ : a namen s yisem n Mmi-s Ɛisa Lmasiḥ yerna a nemyeḥmal wway gar-aneɣ am akken yella di lameṛ i ɣ-d-yefka. f+\n24. Win yețțaṭṭafen di Sidi Ṛebbi, iḥerzen lumuṛat-is, Sidi Ṛebbi yețțili deg wul-is ; yerna a neɛqel belli Sidi Ṛebbi yella deg ul-nneɣ s Ṛṛuḥ iqedsen i ɣ-d-yefka.\n1. A wid eɛzizen, ḥadret iman-nwen ɣef kra n win ara wen-d-yinin heddṛeɣ s Ṛṛuḥ n Sidi Ṛebbi, lameɛna jeṛṛbet-țen iwakken aț-țeẓrem ma yella s ɣuṛ Sidi Ṛebbi i d-kkan axaṭer, aṭas n lenbiya n lekdeb i gellan di ddunit.\n2. Atan wamek ara tɛeqlem ma yella yiwen yesɛa Ṛṛuḥ n Sidi Ṛebbi : kra n win ara icehden belli Ɛisa Lmasiḥ yusa-d ɣer ddunit s ṣṣifa n wemdan, s ɣuṛ Sidi Ṛebbi i d-yusa.\n3. Ma d win ara inekkṛen ayagi ɣef Sidna Ɛisa, mačči s ɣuṛ Ṛebbi i d-yekka lameɛna yekka-d si Ṛṛuḥ n weɛdaw n Lmasiḥ i ɣef teslam a d-yas ɣer ddunit, atan tura yella yakan di ddunit.\n4. Kunwi ay arrac imeẓyanen, d arraw n Sidi Ṛebbi i tellam, tɣelbem wid yesselmaden lekdeb, axaṭer Ṛṛuḥ yellan deg-wen yugar win yellan di ddunit.\n5. Nutni n ddunit, daymi i țmeslayen s lɛeqliya n wat ddunit, yerna at ddunit smeḥsisen-asen.\n6. Nukni d ayla n Sidi Ṛebbi ; win yebɣan ad yissin Sidi Ṛebbi yesmeḥsis-aɣ-d ; win ur nelli ara n Sidi Ṛebbi ur a ɣ-d-ismeḥsis ara : s wakka ara neɛqel Ṛṛuḥ n tideț akk-d Ṛṛuḥ n lekdeb.\n7. A wid eɛzizen, ilaq a nemyeḥmal wway gar-aneɣ axaṭer Sidi Ṛebbi s yiman-is, d leḥmala ; kra n wid yesɛan leḥmala deg ulawen-nsen, d arraw n Sidi Ṛebbi i llan yerna ssnen Sidi Ṛebbi.\n8. Kra n win ur nesɛi ara leḥmala deg wul-is ur yessin ara Sidi Ṛebbi, axaṭer leḥmala s ɣuṛ-es i d-tekk.\n9. Atah wamek i d-isban Sidi Ṛebbi belli iḥemmel-aɣ : Sidi Ṛebbi iceggeɛ-ed Mmi-s awḥid ɣer ddunit iwakken yis a nesɛu tudert.\n10. Ațah d acu i d leḥmala : mačči d nukni i gḥemmlen Sidi Ṛebbi lameɛna d nețța i ɣ-iḥemmlen armi i d iceggeɛ Mmi-s ad yefk iman-is d asfel i leɛfu n ddnubat-nneɣ.\n11. A wid eɛzizen, ma yella Sidi Ṛebbi iḥemmel-aɣ annect-agi, ilaq ula d nukni a nemyeḥmal wway gar-aneɣ.\n12. Ulac win iwalan Sidi Ṛebbi s wallen-is, meɛna ma yella nemyeḥmal wway gar-aneɣ, Baba Ṛebbi yețțili deg-nneɣ, leḥmala-s tețban-ed deg-nneɣ.\n13. Atah wamek ara neɛqel nukni nețțili deg-s nețța yețțili deg-nneɣ : imi i ɣ-d-yefka Ṛṛuḥ-ines.\n14. Nukni s yiman-nneɣ netɛeǧǧeb deg-s, daymi nezmer a d-neched belli Baba-tneɣ Ṛebbi iceggeɛ-ed Mmi-s, i leslak n ddunit.\n15. Kra n win ara icehden belli Ɛisa d Mmi-s n Ṛebbi, Ṛebbi ad yețțili deg wul-is, nețța ad iṭṭef di Sidi Ṛebbi.\n16. Nukni nessen leḥmala i ɣ-iḥemmel Sidi Ṛebbi, yerna numen yis. Sidi Ṛebbi, d leḥmala ; win yesɛan leḥmala deg wul-is yeṭṭef di Sidi Ṛebbi, Sidi Ṛebbi yezdeɣ deg ul-is.\n17. Ma yella tennekmal leḥmala deg ulawen-nneɣ, a nesɛu lețkal i wass n lḥisab, axaṭer ayen yețɛeddin fell-aɣ di ddunit-a, d ayen yesɛedda Lmasiḥ s yiman-is.\n18. Win yesɛan leḥmala n tideț ur t-tkeččem ara tugdi ; leḥmala n tideț tessufuɣ tugdi, axaṭer tugdi tețțas-ed si lxuf n lɛiqab, win yețɛicin di tugdi werɛad yessaweḍ ɣer leḥmala n tideț.\n19. Ma d nukni, nḥemmel Sidi Ṛebbi axaṭer d nețța i ɣ-iḥemmlen d amezwaru.\n20. Kra n win yeqqaṛen : ḥemmleɣ Sidi Ṛebbi yili yekṛeh gma-s, d akeddab, axaṭer win ur nḥemmel ara gma-s i gețwali, ur izmir ara ad iḥemmel Sidi Ṛebbi ur yețwali ara.\n21. Atan ihi lameṛ i ɣ-d-iǧǧa Lmasiḥ : win iḥemmlen Sidi Ṛebbi ad iḥemmel daɣen gma-s. f+\n1. Kra n wid yumnen belli d Ɛisa i d Lmasiḥ, uɣalen d arraw n Ṛebbi ; daɣen wid iḥemmlen Baba Ṛebbi, ḥemmlen ula d arraw-is.\n2. Atah wamek ara nẓer belli nḥemmel arraw n Ṛebbi : ma nḥemmel Sidi Ṛebbi yerna nxeddem lumuṛat-is.\n3. Axaṭer ma nḥemmel Sidi Ṛebbi ilaq a neḥrez lumuṛat-is ; lumuṛat-is ur ẓẓayit ara,\n4. axaṭer arraw n Sidi Ṛebbi ɣelben ddunit, ayen s wacu i neɣleb ddunit, d liman-nneɣ di Sidna Ɛisa.\n5. Anwa i gɣelben ddunit ? D wid yumnen belli Ɛisa d Mmi-s n Ṛebbi.\n6. Ɛisa Lmasiḥ, d win akken i d-yusan ɣer ddunit s waman d idammen, mačči kan s waman n weɣḍas-is lameɛna s waman akk-d idammen-is yuzzlen mi gemmut fell-aneɣ ; yerna d Ṛṛuḥ iqedsen i d-icehden fell-as axaṭer Ṛṛuḥ iqedsen, d Ṛṛuḥ n tideț.\n7. 5:7-8 Ṛṛuḥ iqedsen, aman d idammen, di tlata yid-sen beggnen-d tideț-agi.\n8. 5:7-8 Ṛṛuḥ iqedsen, aman d idammen, di tlata yid-sen beggnen-d tideț-agi.\n9. Ma yella cchada n yemdanen tețwaqbel, cchada n Sidi Ṛebbi tugar tin n yemdanen ; axaṭer d Sidi Ṛebbi s yiman-is i d-icehden ɣef Mmi-s.\n10. Win yumnen s Mmi-s n Ṛebbi, yesɛa țbut deg wul-is, ma d win ur numin ara, yerra Sidi Ṛebbi d akeddab imi ur yumin ara s wayen i d-iched Ṛebbi ɣef Mmi-s.\n11. Cchada-yagi ț-țudert n dayem i ɣ-d-yefka Sidi Ṛebbi, tudert-agi di Mmi-s i tella.\n12. Win yumnen s Mmi-s n Ṛebbi yesɛa tudert ; win ur numin ara s Mmi-s n Ṛebbi ur yesɛi ara tudert.\n13. Ayagi uriɣ-awen-t-id iwakken aț-țeẓrem belli tesɛam tudert n ṣṣeḥ yețdumun, kunwi yumnen s Mmi-s n Ṛebbi.\n14. Tura atah lețkal i nesɛa ɣuṛ-es : ma nessuter-as kra yellan di lebɣi-s, yețḥessis-aɣ-d ;\n15. ma yella neẓra belli yețḥessis-aɣ-d, kra n wayen ara s nessuter, neḥsa belli yewweḍ-aɣ-d.\n16. Ma yella win yeẓran gma-s yedneb yili ddnub-is ur yețțawi ara ɣer lmut, ilaq ad yedɛu ɣer Sidi Ṛebbi, nețța a s-d-yefk tudert ; nniɣ-ed ayagi ɣef wid ixeddmen ddnub ur nețțawi ara ɣer lmut. Yella ddnub yețțawin ɣer lmut lameɛna mačči ɣef wid ixeddmen ddnub-agi i wen-d-nniɣ aț-țedɛum.\n17. Kra yellan d lbaṭel, d ddnub, meɛna llan ddnubat ur nețțawi ara ɣer lmut.\n18. Neẓra belli kra n wid yellan d arraw n Sidi Ṛebbi ur țɛicin ara di ddnub ; meɛna Mmi-s n Ṛebbi yețɛassa fell-asen yerna Cciṭan ur yezmir ara a ten-yennal.\n19. Neẓra belli d arraw n Sidi Ṛebbi i nella, ma d ddunit teɣli ger ifassen n wemcum.\n20. Neẓra daɣen Mmi-s n Ṛebbi yusa-d ɣer ddunit yefka-yaɣ-d lefhama s wayes ara nissin Ṛebbi n țideț. Deg-s i neṭṭef s yisem n Mmi-s Ɛisa Lmasiḥ ; d nețța i d Ṛebbi n ṣṣeḥ, i ț-țudert yețdumun.\n21. Ay ilmeẓyen, ḥadret aț-țɛebdem iṛebbiten n lekdeb.


Q=9	C=0	SS=0	LS=0	PS=9	DC=0	LC=0	SD=0	BS=3	G0=4	G1=2	G2=1	DLID=ber_Latn	BODY=MySQL - Wikipedia, tasanayt tilellit\nMySQL d yiwen unagraw n usefrek n taffa n yisefka tamasɣant.\nMySQL AB (fr) , Sun Microsystems (fr) d Oracle (fr)\nLinux, Microsoft Windows, macOS, FreeBSD (fr) , Solaris (fr) d type Unix (fr)\nsystème de gestion de base de données relationnelle (fr) , logiciel open-source (fr) , serveur logiciel (fr) d aseɣzan ilelli\nLicence publique générale GNU version 2 (fr) d licence propriétaire (fr)\nS unagraw-a, nezmer ad nekles isefka n yiwen wahil sdaxel yiwet taffa. Deg taffa n yisefka, llant tifelwa anda ara yilin yisefka. Deg yiwet tfelwit llan yisefka yedduklen, amedya tafelwit “Udem” tezmer ad tesɛu isefka “Isem”, “Azemz n tlalit”, “Tansa”, atg. Isem Azemz_n_Tlalit Tansa Afrux 10/02/2008 1 aɣlad Asigna 00001 Igenni Adeffu 02/06/2008 5 aɣlad Tibḥirt 00002 Akal\nSQL (Structured Query Language) d yiwet tmeslayt n usihel s wayes yezmer yiwen ad yesteqsi yiwet taffa n yisefka. Ma nra ad nessin azemz n tlalit n yiwen isem-is Adeffu deg tfelwit Udem, nezmer ad naru s tutlayt SQL: select Udem.Azemz_n_Tlalit from Udem where Udem.Isem = ‘Adeffu’;\nAd naf: Azemz_n_Tlalit 02/06/2008\nIwakken ad nernu yiwen wudem deg tfelwit Udem, nezmer ad naru: Insert into Udem values (’Tafunast’, ‘12/05/2008′, ‘25 aɣlad Adaynin 00005 Taddart’);\nTafelwit Udem teqqel: Isem Azemz_n_Tlalit Tansa Afrux 10/02/2008 1 aɣlad Asigna 00001 Igenni Adeffu 02/06/2008 5 aɣlad Tibḥirt 00002 Akal Tafunast 12/05/2008 25 aɣlad Adaynin 00005 Taddart\nAkka, taffawin n yisefka, neḥwaj-itent iwakken ad nejmaɛ isefka n yiwen wahil neɣ n yiwen usmel Web sdaxel tifelwa. SQL d yiwet tmeslayt i taffawin n yisefka. MySQL d yiwen unagraw anda llant taffawin n yisefka.\nAsmel unṣib : www.mysql.com\nYettwakkes-d seg "https://kab.wikipedia.org/w/index.php?title=MySQL&oldid=91537"\nAbeddel aneggaru di 7 Tuber 2019, ɣef 21:29\nAsebter-a yettwabeddel i tikkelt taneggarut ass n 7 Tuber 2019 ɣef 21:29.


Q=0	C=0	SS=0	LS=0	PS=0	DC=0	LC=0	SD=0	BS=2	G0=8	G1=5	G2=2	DLID=ber_Latn	BODY=Tavratt n Uselway Ferhat Mehenni : « Tiɣri-w akken ma tellam ad teddum di tikliwin » — Siwel\nTAVRATT N USELWAY\nAy yessis d warraw n tmurt-iw aɛzizen,\nAsenfaṛ n Timunent n tmurt n Yiqvayliyen d leqdic ɣezzifen, yeɛna-yaɣ akken ma nella. Mači d tamsalt n kra n yimdanen kan (takummict n kra n yimdanen kan), neɣ n kra n tarvaɛt kan, neɣ n walvaɛḍ n taggayt tamettit ad isxedmen amennuɣ i lfayda-nsen kan. Timunent d leqdic n wegdud akkit i iran ad yeṛṛeẓ azaglu n wid i t-iɛefsen. Akka i d avrid n timunent neɣ ma mači akka werǧin ad d-tettili.\nNekkni s imeɣnasen d tmeɣnasin i wezref ɣef Timunent n Tmurt n Yiqvayliyen, ama deg irebbi n MAK ama deg irebbi n Anavad, nessutur-awen-d ad eggem iman-nwen ugar, akken iwata, i umennuɣ-agi amelwi, amennuɣ yufraren (yeftin), iwakken ad tettekkim di tikli n wegdud-nneɣ iḥemmelen talwit d nnif ad yili d iman-is kan mači d ayen nniḍen. Imezwura-nneɣ nnuɣen mgal inekcamen. Ihi, yewwi-d wakkud ula d nekkni ad inili ar weswir n wesfel fkan imezwura-nneɣ, seg 1857 ar ass-a.\nTamurt n Yiqvayliyen d tinna kan i nesɛa d tamurt. D nettat iwumi yessefk ad nmud azal, ad tt-nesnerni, ad nessehviver fell-as seg tyitiwin d wesfatay, timenɣiwin d timhal timsiriyin i iran ad ssexṣeren allaɣen n warraw-nneɣ s tɛeṛvubt d tasalafit.\nAss n 15 Yevrir 2018, ad t-ili tikli tameqṛant di Paris i wesmekti n tnekriwin di Tmurt (1980 d 2001). Ass n 21 Yevrir ad t-ili tayeḍ di Montreal. Ma di tmura n yinig i tellam, ad ken-necdeɣ ad tettekkim akken yebɣu yili lḥal.\nAss n 20 Yevrir, tikliwin nniḍen ad ilint di Tuvirett, Vgayet d Tizi Wezzu. Tiɣri-w akken ma tellam ad teddum di tikliwin-a.\nAm yiwen n wemdan, agdud aqvayli yessefk ad yelḥu iwakken ad iveggen i umaḍal akk-it levɣi-s i timunent akken i d-tt-wavder deg Umaktay i nessers ass n 28/09/2017 di Tuddsa n Yiɣlanen Yeddukklen (ONU).\nYessefk ad neddukel, ad nemsetlel, ad niẓwir,\nTimura n yinig 05/04/2018\nVersion en français de la lettre du Président Ferhat Mehenni :\nLettre du président Ferhat Mehenni : « A mes compatriotes kabyles »


Q=6	C=6	SS=0	LS=0	PS=0	DC=0	LC=0	SD=0	BS=0	G0=16	G1=1	G2=0	DLID=ber_Latn	BODY=pictures 8831 visits\tUse the left and right arrows on your keyboard to navigate the album 123456\t61 . Junya Watanabe Paris Fashion Week a/w catwalk photos 2011\n62 . Junya Watanabe Paris Fashion Week a/w catwalk photos 2011\n63 . Junya Watanabe Paris Fashion Week a/w catwalk photos 2011\n64 . Junya Watanabe Paris Fashion Week a/w catwalk photos 2011\n65 . Junya Watanabe Paris Fashion Week a/w catwalk photos 2011\n66 . Junya Watanabe Paris Fashion Week a/w catwalk photos 2011\n67 . Junya Watanabe Paris Fashion Week a/w catwalk photos 2011\n68 . Junya Watanabe Paris Fashion Week a/w catwalk photos 2011\n69 . Junya Watanabe Paris Fashion Week a/w catwalk photos 2011\n70 . Junya Watanabe Paris Fashion Week a/w catwalk photos 2011\n71 . Junya Watanabe Paris Fashion Week a/w catwalk photos 2011\n72 . Junya Watanabe Paris Fashion Week a/w catwalk photos 2011\n73 . Junya Watanabe Paris Fashion Week a/w catwalk photos 2011\n74 . Junya Watanabe Paris Fashion Week a/w catwalk photos 2011\n75 . Junya Watanabe Paris Fashion Week a/w catwalk photos 2011


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Asinas, 07 Dujembeṛ 2021 09:40\nLEZZAYER TAMANAɣT - Aselway n Tegduda, Abdelmadjid Tebboune, iwekked-d ass n letniyen asuddes deg wussan d-iteddun di Lezzayer yiwen usarag ara yesdukklen akk tigrawin tifalaṣṭiniyin.\nAynas, 06 Dujembeṛ 2021 14:57\nLezzayer Tamanɣt- Aselway n Tegduda, Mass Abdelmadjid Tebboune, yemmuger ass n letnayen deg Lezzayer Tamaneɣt, aselway n uwanak Afalasṭini, Mass Mahmoud Abbas, id yegan tirzi n uwanak n 3 n wussan ɣer Lezzayer.\nAkwas, 02 Dujembeṛ 2021 15:05\nWEHRAN – « Yessek ad temmeslay Tefriqt s yiwet n teɣri » deg Useqqamu n tɣellist, akken ad tezmer ad tetteki deg yiɣtasen n ugman-a n Yiɣlanen Yedduklen neɣ tuddsiwin-iḍen, i d-yenna deg Wehran uneɣlaf n Yiweẓla n uzɣar akked Umɣiwan aɣelnaw yeddren deg uzɣar, Ramtane Lamamra.\nAkras, 01 Dujembeṛ 2021 15:48\nZZAYER TAMANEƔT – Yeṭṭef uselway n tegduda, Abdelmadjid Tebboune, ass n larebɛa, tibṛatin n tfelsa sɣur sin n yinmazalen imaynuten yettwafelsen deg Zzayer, ɣef wakken ay d-yenna yiwen n ulɣu n tselwit n tegduda.\nAsinas, 30 Wamber 2021 12:33\nAkras, 24 Wamber 2021 16:04\nLEZZAYER TAMANEƔT – Aselway n Tegduda, Abdelmadjid Tebboune yessembawel s tidet izirigen acku isers ansayen igdudanen imaynuten n yiwet n tugdut n lqern-a, i d-nnan yimanayen azekka-nni n trusi n yinesɣuma imaynuten n Tnefrut Tamenḍawant.


Q=13	C=6	SS=6	LS=0	PS=13	DC=6	LC=0	SD=0	BS=2	G0=11	G1=8	G2=2	DLID=ber_Latn	BODY=Timlilit tagraɣlant ɣef tussnalmudt - La Dépêche de Kabylie\nPar DDK | 16 Juillet 2018 | 1131 lecture(s)\nTaḥawact sya u sya\nTimlilit tagraɣlant ɣef tussnalmudt\nAd d-yssuddes Wammas aɣelnaw n tsegmisent (pédagogique) d tesnilest i uselmed n tamziɣt (CNPLET), s tallelt n tesdawit n Paris 8 akked tin n Cergy-pontoise, timlilit tagraɣlant ɣef uselmed n tutlayt n tmaziɣt di tmurt n Lezzayer. Ad d-yili wannect-agi, ussan n 28 akked 29 unbir i d-iteddun, dagi di tmurt n Lezzayer. Ma d asentel i fernen yimsuddsen-agi i temlilit-a, d wa “Deg ubrid n tussnalmudt n tutlayin tiyemmatin: d acu-tent temmerwiyin ɣef uselmed n tmaziɣt d usenerni-ines”. D timlilit ara d-yesddukklen imussnawen-imuzzag, iselmaden, imnadiyen deg tmussniwin n tutlayin, ara d-yerzun seg tesdawiyin n tmurt n Lezzayer akked tesdawiyin n tmura tiberraniyin. Ad d-tawi temlilit-agi ɣef waṭas n temsal, yecban, aselmed n tmaziɣt i yimdanen iɛerbawalen s tussnalmud tamazzagt, tiwsatin n tussnalmudin swayes yezmer yiwen ad iselmed tamaziɣt...atg.\nTawennaḍt: Arraz aɣelnaw i temdint zegzawen\nIhegga-d Uɣlif n twennaḍt d waffuden idummen, tazrigt tamenzut n warraz aɣelnaw n temdint tazegzawt, ara d-yilin s lmendad n uselway n tegduda Mass\nAbdelaziz Bouteflika. Ad yettunefk warraz-agi ass n 25 tuber 2018, i lmend wass aɣelnaw n useklu, i d-yettilin yal 25 tuber n yal aseggas. D timsizzelt i yellin\ntiwurra-s i merra timdint n tmurt n Lezzayer, acu kan ilaq ad kesbent tiweltin (condition) n uttekki, yerna ilaq ad qaddrent ilugan n ufran, ara ad d-yefk uɛeggal n teseqqamut n ufran n warraz-agi aɣelnaw n temdint tazegzawt. Ad d-yili ujerred n temdinin yebɣan ad ttekkint deg temsizzelt-agi, gar 31 ɣuct alamma d 25 cutember 2018. Ma d asrusi n zzmamat n uttekki, ad d-yili deg Uxxam n uɣlif n twennaḍt d waffuden idummen di Lezzayer tamanaɣt.\nAdlis amezwaru n tmaziɣt s braille\nYesnulfa-d Useqqamu unnig n timmuzɣa, yiwen n ttawil n tɣuri s tmaziɣt i yimdanen ur nettwali ara. D adlis amezwaru i d-yeffɣen s ttawil n braille, i wakken ad slemden yis-s tutlayt n tmaziɣt i wid iwumi i d-tt-tekkes tmuɣli. Yeffeɣ-d ussan iɛeddan, s lemɛawna n Tiddukka taɣelnawt i uselmed, i uxeddim akked temsetla d yimdanen iderɣalen (ANEESA). Ɣef wakken i t-id-yenna umaray amatu n Useqqamu unnig n timmuzɣa, Mass Si El Hachemi Assad, d allal i useḥmel d tukci n tegnit i wid ur nettwali ara i wakken ad lemden tutlayt n tyemmat-nsen.


Q=5	C=2	SS=2	LS=0	PS=5	DC=0	LC=0	SD=0	BS=3	G0=25	G1=8	G2=1	DLID=ber_Latn	BODY=Inspiktur Abiljiki n yinirji itticc tlata n tmeslayin i zi ɣa tesxinktared 350 uru di faktura n inirji. | Le RIFAIN\nInspiktur Abiljiki n yinirji itticc tlata n tmeslayin i zi ɣa tesxinktared 350 uru di faktura n inirji.\nTtaman n yinirji igeɛɛed aṭṭas, ittwadha ammu i ɣa isiɣi lḥal. Merra min ɣa tegged, d ḥettu n uɣastar n yinirji. Inspiktur itticc 3 n nassiḥat i zi ɣa tesxinktared 350 uru di faktura n yinirji.\nDdenya ayenni tewweḍ tettgenfa zi pandimi n kuruna. Manaya d rexbar d asebḥan, maca ra d tutra n yinirji igeɛɛed. Di lweqt d icten askan (l’offre) n yinirji wer igeɛɛed ca. S uya ttaman ulyen ɣar ujenna, jerkṭer umi ggur a dd-txec tajrest. Manaya ijja ad imsar ijjen umḥizwar d ameqqran x kuntra n yinirji tasebḥant qaɛɛa.\nInspiktur iɛlem x manaya ca n yimalasen (simanat) zeg wami: inna inirji ad yerni di liɣla. Lux yuɛar lḥal mala trezzud a tbeddred zi ccaraka n yinirji. Minzi ttaman isebḥanen aɛlayn wer ten-ttifed. Maca labud ixssa aterras ad isemqawar kunṭra-nnes aked kuntrat n carakat-nneɣni ḥuma ad issen ma din ca ḥsen zi min ɣar-s, maca arrxa wer t-ttifed mani. Mala ɣar-k kuntra fix, ejj amenni ḥsen, minzi wer tzemmared a tettafed mana xyar. Ḥda melmi tkemel waha.\nHi mamec ɣa negg a nsxinktar? Ittxessa a nelmed a nesxinktar deg uɣastar n yinirji. Asxinktar deg yinirji d ijjen uxarres d asebḥan i merra iwdan. Minzi merra min wer tɣastared, wer txellised. S uya ittic inspiktur 3 n nassiḥat i zi ɣa tesxinktared 350 uru di faktura n yinirji mkul assegas. Leḥsab-a i ked zi CREG. CREG d Akumisiyun (tayemmunt) i ttariglin agaz d ttrisinti di Biljik, netta i illan d aɛessas x yinirji.\nTamsizeɣt sexdam-itt drust waha\nTamsizeɣt d ijjen macina talikrunit i isenqassen aṭṭas n lxedmet di taddart, maca zi macinat ittɣastaren aṭṭas qaɛɛa. Ayel arruḍ x ca n sslek niɣ ufilu, tamsizeɣt wer t-sxeddam ca aṭṭas. Ḥa manaya tzemmered a zag-s tesxinktared 90 uru mkul assegas.\nTalan n ufutu: www.krefel.be\nSsexsay sufaj cway zik\nSufaj nesruɣa-t ca n 8 n tseɛɛatin deg wass. Sexsay sufaj ɣar tmeddit ijjen tseɛɛat zzat xef lweqt i di tesexsayed ssufaj rebda. Lmital: wenni i innumen isexsay sufaj ɣar 21h n tmeddit, a t-issexsi ɣar 20h. Mala teggid manaya di rechurat isemḍen aṭṭas qaɛɛa, tzemmerd a tessneqsed 200 uru di faktura n yinirji mkul assegas.\nTalan n ufutu: www.ad.nl\nḤda aɣastar innufaren\nManaya urid d asxinktar ameqqran, maca istahella aqabel. Macinat tiliktruniyin am triviziunat d kumpyutrat ig ixesyent, maca i ɣar illa kabli ɛad di lepriz tɣasṭarent drust n trsinti. S uyenni aterras ixssa ad yekkes kabli zi lapriz xminni wer issexdim macinat-a. Manaya ɛawed izemmer ad isenqes ar 75 uru zi faktura mkul assegas.\nTalan n ufutu: www.energiegids.be\nTala n ineɣmisen a : https://www.vrt.be/vrtnws/nl/2021/10/01/3-concrete-tips-die-je-helpen-besparen-op-je-energiefactuur/\nLerifain - 13 octobre 2021\nIlyahoo Proshel - 11 octobre 2021


Q=11	C=0	SS=11	LS=0	PS=11	DC=0	LC=0	SD=0	BS=0	G0=8	G1=3	G2=0	DLID=ber_Latn	BODY=Uccen d uḍil | Le RIFAIN\nUccen d uḍil\nDeg yijj n uɛecci, uccen ttuɣa yeggur di ca n yegran, yeẓra ijj n tẓayart tewca i ujenna. Yudes ɣer-s, ittwala dag-s ijj uẓekkun n uḍil. Yenna-as: « d wa i dayi-ɣa yekksen fad. » Yegga ca n iṣurifen ɣer deffer, yiwi-dd jjhed, yengez xef-s, wer t-yiwiḍ. Iεawed, εawed iεawed yedwel ɣer deffer iqam-dd jjehed yengez, wer t-yiwid. Γer umeggaru umi yufa wer izemmer a t-idd-yekkes, yezli aɣembub, Yenna-as: « ad kemmleɣ x webrid-inu waha, aqa bayen illa d asemmaɣ. »\n>> Lebda tamslayt ( lḥajet ) i umi wer nzemmer, nɣeṭṭel-as g watig-nnes.\nƔer ɛawed: Ayrad d uyerẓiẓ miɣis


Q=18	C=15	SS=0	LS=0	PS=0	DC=0	LC=3	SD=0	BS=8	G0=15	G1=10	G2=2	DLID=ber_Latn	BODY=News - Mostagenem\nL’université Mouloud Mammeri de Tizi-Ouzou a accumulé un retard considérable dans l’avancement des cours et examens dans certaines facultés dû aux grèves que les différentes facultés connaissent depuis le début de l’année. Rares sont celles épargnées. En effet, les étudiants n’arrivent pas à suivre un bon rythme leur permettant d’achever l’année dans les temps conventionnels. […]\nL’article Etudiants et enseignants excluent l’année blanche est apparu en premier sur La Dépêche de Kabylie.\nXas yemmut, yeǧǧa-d isem-is\nAss-nni n arim, 13 deg maggu iɛeddan, i yemmut Abdelḥafiḍ Idres bab n umawal ameqqran Tamaziɣt/Tafrensist. Tafrensist/Tamaziɣt. Iruḥ yiwen n wudem i tmaziɣt deg wussan-a imenza n Remḍan, d tablaḍt-nniḍen i as-inesren i tmaziɣt, imi d yiwen i d-yeǧǧan leqdic meqqren u mazal yezmer ad yeqdec sya ar sdat. Dɣa amzun d timkerḍit i imedlen […]\nL’article Xas yemmut, yeǧǧa-d isem-is est apparu en premier sur La Dépêche de Kabylie.\n«Ilaq waṭas n ufus sɣur Yiqbayliyen-nneɣ…»\nNewwi-d awal di tdiwennit-a akked umsenselkam Muḥend Belqasem ɣef yisenfaren i yerzan tutlayt taqbaylit deg tetiknulujit d umaḍal umḍin. Aɣmis n Yimaziɣen : Efk-aneɣ-d tamuɣli tamatut ɣef yisenfaren n usideg d wanda wwḍen ? Muḥend Belqasem : Isenfaṛen n usideg n yifecka (tasuqilt n yigrudmawen) mačči d leqdic ara ifakken. Ilaq kan ad ẓren yimdanen […]\nL’article «Ilaq waṭas n ufus sɣur Yiqbayliyen-nneɣ…» est apparu en premier sur La Dépêche de Kabylie.\nTella-d tmezgunt Tidak n Nna Fa\nTerza-d terbaɛt n “Amezgun amaynut amaziɣ” seg tmurt n Kanada d tinebgit ɣer tmurt n Lezzayer deg waggur-a n Remḍan. Timentilt neɣ leqdic i ten-id-yewwin, d tuzzya ara xedmen ɣer ukkuẓet n twilayin i usenɛet n tmezgunt “Tidak n Nna Fa” ɣef tseddarin n umezgun. Ahil, yebda-d seg Lezzayer tamaneɣt iḍ n, 12 maggu, ɣef […]\nL’article Tella-d tmezgunt Tidak n Nna Fa est apparu en premier sur La Dépêche de Kabylie.\nSsuturent tlawin izerfan-nsent\nAṭas n tiɣriwin i usemsawi gar urgaz d tmeṭṭut i d-yeffɣen i lmend n tnekkra-a taɣerfant i yebdan ass n, 16 furar 2019, di Xerraṭa. D timeyyatin n tlawin, yal yiwet di taɣult-is, i issuturen deg yiberriḥen-nsent ad sɛunt izerfan-nsent deg tegduda ara d-ilalen, am wayen yerzan awrat d wangal n twacult. Ad d-nesmekti d […]\nL’article Ssuturent tlawin izerfan-nsent est apparu en premier sur La Dépêche de Kabylie.\nAsenfar i uheggi n yisura n teqbaylit\nAkken ad telḥu tutlayt n tmaziɣt ɣer sdat, yewwi-d ad yaget leqdic deg taɣulin yemxalafen, ama d ayen yerzan yakan tutlayt d uselmeds-is, ama d ayen yerzan idles akk icudden ɣur-s, ama diɣen d taɣulin yecban tasenselkimt d tetiknulujit i yebdan tettemhaz akken ilaq. Ula d aḥric n ssinima iga isurifen ɣer sdat, imi yal […]\nL’article Asenfar i uheggi n yisura n teqbaylit est apparu en premier sur La Dépêche de Kabylie.\nI lmend n tallit-agi n Remḍan, iɛeggalen n tddukkla n twennaḍt “Amgud” d wid n tddukkla n waddal (J.S.T) n taddart Tahanouts, s tallelt n teseqqamut n taddar-agi, xedmen-d yiwet n tmeɣra n ccna meqqren. Ula d ilmeẓyen n taddart-agi, fkan-d afus n tallelt, yal wa s wacu i yezmer. Tɛedda tmeɣra-agi n cca i […]\nL’article Tameɣra n ccna deg taddart n Tahanouts est apparu en premier sur La Dépêche de Kabylie.\nGar zik d tura deg tmurt n leqbayel\nMi ara leqḍen azemmur zik, yettεedday-d γef sin n yiberdan, mgaraden, γer wanda leḥḥun : Afares n zzit s yiγallen i xeddment tlawin deg uxxam akked ufares anḍayan i xeddmen yirgazen. Asmi ur d-leqqḍen ara aṭas n uzemmur, zemrent ad t-zḍent tlawin deg yixxamen-nsent, akka i as-tḍerru i uzemmur-nni i d-yewwin ad yettwakkes d azegzaw, […]\nL’article Gar zik d tura deg tmurt n leqbayel est apparu en premier sur La Dépêche de Kabylie.\nAsarag wis sin ɣef tuddsa n tmetti taqbaylit\nMazal tiddukkla tadelsant “Imnar n Tdukli” n Ait Aissa Mimoun, tettkemmil leqdic-is deg usuddes n yisaragen yemxalafen. Dɣa ass-nni n lǧemɛa, 17 maggu 2019, ɣef 21h00 n yiḍ, deg Usɣim n Waggur azeggaɣ azzayri (CRA) n Ait Aissa Mimoun, yella-d usarag wis sin n tddukkla-a. Gan-t-id sin yisdawanen-agi: Mass Chabane Mahdi akked Mass Zaif Mahdi. […]\nL’article Asarag wis sin ɣef tuddsa n tmetti taqbaylit est apparu en premier sur La Dépêche de Kabylie.\nD Ṛebbi i yeẓran leṣlaḥ\nQqarren zzman, tazmert n twacult, tettuγal γer wacḥal n yirgazen tesεa. Acku argaz d netta i yettqabalen aεdaw n beṛṛa, yerna d argaz i yesεan tazmert n yifadden i tetteḥwiğ txeddimt n tmurt, am tkerza d tmegra atg… di lecγwal imxalafen. Ɣef wayagi, dɣa, mi ara ilal uqcic ssiγritent tlawin, zellun akraren, acu kan mi […]\nL’article D Ṛebbi i yeẓran leṣlaḥ est apparu en premier sur La Dépêche de Kabylie.


Q=3	C=1	SS=1	LS=0	PS=0	DC=0	LC=0	SD=0	BS=10	G0=78	G1=44	G2=22	DLID=ber_Latn	BODY=Smail Medjeber, amyaru s tmaziγt: Tamaziγt teḥwağ wid a tt-id-isellken > Imyura > Acmumeh\nTebra ar s uqemmuc-ik...\nI txeddem pizza !\nIhi akka a tarwa, ruḥet di lehna!\n"Lfetwa" (Atlas mmi-s n Wemsed)\nAh ya tulawin!!!!!\nI KUNWI AY ARRAC IMECṬAḤ\nSi yiwen γer mraw ( 10 )\nTameddurt n Jean-Luc\nD tameγra mgal miḥyaf a Laaziz, fitin-tt ṣḥab n « Cergy »\nTa d tasuqelt n tdiwennit i s-tuqem "la Dépêche de Kabylie" i Dda Smaεil Meğbeṛ.\nD yiwen seg imezwura seg imaγnasen n tmaziγt, umi yeqqim iman d ilemẓi. Smail Meğber ittidir tagara-ya deg Fṛansa anda yettkemmil amahil d unadi ines. Yenna-yaγ-d tamacahut-is, yemmeslay-aγ-d γef iṣenfaren ines.\nLa Dépêche de Kabylie: Amek i d-ilul udlis inek i d-yeffγen γur tiẓrigin “L’Harmattan” deg Paris ?\nSmail Meğber: Amecwaṛ i d-yewwi udlis inu yebda-d seg tallit deg i d-tennulfa tesγunt ABC Amaziγ, deg useggas 1996(ifeḍ tzat tmiḍin tzat tmerwin d ṣdis). Tuffγa ines ur fessusset ara. Tazwara lliγ riγ a d-sbeddeγ axxam n useẓreg. Aseẓreg ad irefden tasekla tamaziγt, ama d ayen d-itteffγen ass-a neγ d tulsa i wayen i d-yeffγen yakan γef umezruy, idles akk d tutlayt tamaziγt. Iswi-w ad yili wexxam-a d tala seg ad d-ttagment tsutiwin i d-ittnekkaren.\nIswi meqqer wazal-is ma d taxṛiṭ d tilemt. Ssutreγ i kra n wid ilan adrim. Idrimen lan-ten ma d asusem susmen, wwten nneḥ…Iγaḍ-iyi lḥal maca ur ngifeγ ara. Iswi ameqqran ačaṛan ğğiγ-t, sbeddeγ «Tiẓrigin Yuba Wis sin ». Ssufγeγ-d s cwiṭ n wallalen tasγunt i tmerniwt n waffud i tutlayt, i idles, i tira n umezruy, i wansayen, i tnettit akk d imussuten imaγnasen imaziγen.\nAsufeγ n tesγunt-a d ttar daγen i d-rriγ mgal adabu azzayri amesγullu, aḥeqqar n iseggasen iberkanen i d-iḍefren timunent n tmurt seg uzaglu n tehrest tafṛansiwt.\nAdabu iḥewṣen kra yellan d azref n useẓreg, igedlen akk iberdan n usnefli n tutlayt tamaziγt. Ayen i γ-yeğğan, nek, Harun, Ceradi akk d imaγnasen nniḍen, nessuffeγ-d s tuffra deg teγremt n Lezzayer tisγunin am «Iṭṭij », « Taftilt »…Amedya ugejdur n weḥṛas i d-yellan γef usnefli n tmaziγt d aḥbas iḥebsen « Afaylu amaziγ» i yella yessuffuγ-it-id ubabat Jean-Marie Dallet, ameskar n waṭas n umahil d unadi γef tutlayt d yidles amaziγ. Gar akk ayen iga Jean-Marie Dallet a d-bedreγ sin imawalen. Annect-a akk acku ufan-d ar γur-i iserdasen(iεeskriwen) kra seg wayen d yeffγen deg «Ufaylu amaziγ»\nAkken yebγa wumdan inuda deg umezruy, ur d-yettaf ara kra n tallit anda imaziγen bedden ar tutlayt nsen. 3000 iseggasen-aya tura.\nYessefk a nekker a s-nerr azal i tutlayt-nneγ, a s-t-nerr nekni, i nekni, i tisutiwin i d-yettnekkaren.\nIrgazen akk d tlawin, tagara-ya, d ifḍan(d luluf) n warrac, refden taεkkemt, yal yiwen s wayen i yezmer, i uslali i tikkelt nniḍen, i tmerniwt n wazal n tutlayt d yidles imaziγen. Asfel nsen ur yelli d ayen yezmer yiwen ad yektil. Imeskaren n yidlisen, wid d-isnulfuyen, simmal tettimγur tirni nsen deg wannaren n tẓuri, n yidles, n ccna akk d isura…\nMaca, a nnegr a yul, amahil nsen yeqqim deg tesga ur ittwassen ara, seg ulac i s-ulac allalen.\nTasγart n tmaziγt attan gar sin ifassen: afus yessnen i yimru d wawal, akk d ufus yessnen i ukemmes n yidrimen d ustenyi n cakk n lbanka.\nMaca, a tawaγit nneγ, wid ilan tiktiwin, tixriḍin nsen d tilmawin, wid umi ččurent texriḍin nsen d idrimen, ulac γur-sen tiktiwin; Akken d-yella deg wawal : « Tella tasa, ulac tasga ; tella tasga, ulac tasa. » Neγ akken nniḍen : « llan wid isεan allalen, ur sεin ara ul; llan wid isεan ul, ur sεin ara allalen.»\nAkka i d-ilul ABC Amaziγ : "Win yettṛuzun asalu, ixeddem akken yufa, mačči akken yebγa" Akka i t-id-yenna Mammeri.\nSeg tikti ar tawḍin n tesγunt ar imeγriyen, war ma nettu asiggez(impression), seg uṭun ar wayeḍ, ncerw-itt merriγet.\nNcerw-itt merriγet ? D awal kan ! Mači d ayen a d-yini yiwen akken tella taluft. Erret-d gar wallen nwen aγrabu(lbabuṛ) yesedday yiwen wumdan kan, eṭṭf-ed da, eğğ dihin…\n« Foundation for endangered languages » (Agraw γef tutlayin i yezemren ad negrent) issufγ-ed deg usmel ines Internet, tiγri i d-greγ i wsellek n tutlayt tamaziγt, deg teγremt n Lezzayer aseggas 2000 (sin ifḍan)\nImi mlaleγ uguren, mdeṛkaleγ, greγ tamawt dakken ulac imeγriyen imazγawalen.\nImeγriyen i yellan d ifṛansawalen. Ur ssinen ara ilugan n tira n tmaziγt akken bedden ass-a.\nMa γas ran tamaziγt, ur zmiren ara. (cwiṭ-a yessnen ad γren tamaziγt skanen-aγ-d dakken tugett ur ssinen ara)\nAnnect-a i yi-iğğan ḥeṣleγ gar lebγi inu ad as-rreγ azal i tira d usiweḍ n wayen ittwarun s tmaziγt i tugett n yemdanen akk d ulac i s-ulac imeγriyen ddeqs.\nTidukkliwin tidelsanin neγ timaγnasin – neγ wid yerran iman-nsen qaḥqac d imaγnasen – summen-ten ikabaren n tsertit neγ qqimen kan ttfeẓẓen deg lazuq nni n yilindi, nutni εuẓẓgen i tiγri n yidles nni γef iqqaren ttḥuddun-t.\nWar aseẓreg, ur tezmir ad tili tutlayt, ur yezmir ad yili yidles, s inumak nsen itraren, n wass-a. Tutlayt nneγ akk d yidles nneγ kecmen tiniri, tagnitt n ulac, deg ayen yurzen aseẓreg. Ayen ittwasẓergen ur yezmir ara ad yeqqim yedder war ma llan imeγriyen neγ afus n tallalt n wid yeseddayen idrimen n tmurt neγ n tmura. (Ulac tasudut ittḍebiṛen γef yidles, taγelnawt neγ tagraγlant, i d-yettakken afus n tallalt i useẓreg s tmaziγt γas s taγin n wayen i d-itteffγen)\nTuffγa ines tis snat γur «L’Harmattan », deg yulyu n useggas 2005 (sin ifḍan d semmus), d asali n uṣenfar i lliγ bγiγ ad ssaliγ deg Lezzayer: asegrew(ajmaε) n 12 (mraw d sin) n uṭṭunen n tesγunt deg yiwen n wedlis yal tikkelt…Ur ssawḍeγ ara ad xedmeγ ayagi. Maca ur s-briγ ara i tekti inu, ferneγ-d kra n iḍrisen deg yiwen wedlis…Tiẓrigin « L’harmattan » teldi-yi-d tiwwura-s teqbel ad tesseẓreg sin idlisen. Adlis wis sin a d-yeffeγ akka cwiṭ ar zdat.\nDépêche de Kabylie: Dacu d tiẓri-k γef tsekla tamaziγt ?\nSmail Meğber: Mer akk imdanen – neγ ma ulac, ifeḍ(1000) n yimdanen kan - ẓerren tasekla tamaziγt akka i tt-id-ẓerreγ nek, ur ttafeγ ara anda ad rreγ iman-iw seg tumert(lfeṛḥ) ! Yiwen wass, 5 deg Yulyu 1974, deg yiwet n tmeγra deg Draε Benxedda, tama n Tizi Wezzu, anda tecna terbaεt Si Muḥand U Mḥand (ittikkin deg tuddsa tuffirt n iγallen imaziγen). Yiwen uqcic, imi i iy-d-yeẓra qqareγ-d asefru seg yiwen iffer n lkaγeḍ, isteqsa-yi-d : « Nezmer a nγer tutlayt nneγ, nezmer a tt-naru ?» Asteqsi am wa, deg tegnitt nni yuεeṛ, tiririt-is daγen tuεeṛ, ladγa imi yessefk a s-d-rreγ deg usawaḍ, a d-slen akk medden yellan dinna. Zdat n ubṛaḥ nni anda teḍra tmeγra, yella «ukumisaṛya » n imsulta. Ur uγaleγ ara ar deffir ma γas amihi(danger) meqqer. Ur zmireγ ara ad uγaleγ ar deffir imi tira n tutlayt nneγ ur tettwassen ara, imi medden γilen d tutlayt tamawit kan. Aqcic nni s tegzi-s n win ittṛuḥun ar uγerbaz(lakul) imir nni iγil d tafransist kan akk d teεrabt i s-selmaden i yettwarun. Tutlayt ines tayemmatt, netta, ur yezmir yiwen a tt-iγer, ur yezmir yiwen a tt-yaru.\nImi i d-yesla i tririt-iw deg usawaḍ dakken tamaziγt nezmer a tt-naru, nezmer a tt-nγer, yekker ittsuγu: Tamaziγt ! Tamaziγt ! Dγa yesseḥma wid yellan akken dinna.\nAss-a, nesεa qeddac d amyaru s tmaziγt, imyura n ungalen, imedyazen, imsuqalen, imnuda...\nD tagrawla taseklant i deg i nettidir ass-a : s ttawil, s tsusmi, war zzux, war ahṛuḥut. Deg kuẓ(4) tγemmaṛ n Tmazγa. Nadia Benmouhoub d yiwen umedya (tzemrem ad tafem awal fell-as deg uṭṭun wis 29 n tesγunt n ABC Amaziγ), temmut drus-aya. Neγ Nadia Djaber; ilemẓiyen akk d tlemẓiyin kkren ttḥawacen tira n tmucuha, iznan d wayen d ğğan wansayen n imezwura.\nTagrawla-ya i yewwin tutlayt nneγ ad tezger seg ugemmaḍ n tutlayt tamawit ar ugemmaḍ n tutlayt tatrart ittwarun, γur-s udem n twizi tameqqrant n wegdud akken ma yella. Maca n wegdud kan, tawaγit, tuddsiwin n udabu ur ttikkint ara deg twizi-ya. D tagrawla taγerfant, d tagrawla n wegdud, n weγref, i yekkren a d-yelqef tuγac tineggura uqbel aselqef d wengar nsent. Skud nsell i wawalen, yella yettmeslay Sifaks d Sufunisb d wid yellan deffir-sen, yessefk a nγiwel i tira nsen akken ad qqimen, akken ad idiren deg wafriwen n lkaγeḍ. Tudert n wawal deg lkaγeḍ d azgen n tudert maca yif tamettant n wawal nni. Izen n Mammeri d tiγri i wegdud akken a d-isellek tameslayt-is.\nAss-a, imi yal amγar ad yemmten, d tamkarḍit i tettett tmess, yessefk i tisutiwin i d-yettnekkaren ad rnun deg ubrid i d-neğṛen Ṭawes Amruc, Bensedira, Bulifa, Belεid akk d Mammeri. Yessefk ad arun ayen d yeqqimen seg wawal n imezwura.\nMa ad imuqel yiwen dakken yal tamacahut, mači kan d tamacahut i warrac akken ad ṭṭsen neγ ad dhun, maca d tamussni, d aktay amawi, yeqqimen akken yella, ur t-yesserka wakud, yettbin-d wazal n uḥiwec d usiweḍ i wiyaḍ n wayen d-nγellet seg idles n imezwura meqqer nezzeh.\nLa Dépêche de Kabylie: Dacu i yezwaren a t-ig wumdan i tutlayt-a ?\nSmail Meğber: Yessefk imaγnasen - wid n tidett – ad uγalen d isellaken n tutlayt tamaziγt. Aseqqif deg ad teddari ass-a d tiḥuna n yidlisen.\nNniγ-t-id ur yelli d tikkelt ad as-d-alseγ : mači alma yeffeγ-d usaḍuf(lqanun) i wakken ad yezmer ad yekcem wumdan γer tḥanut n idlisen akken a d-yaγ adlis ittwarun s tutlayt tamaziγt. Taqacuct i bγiγ ad awḍeγ ass-a d aseẓreg n yiwen udlis yal ayyur i yifeḍ n imeγriyen ma ulac akk. D ta i d tiririt tameγnast i teγri n umedakkel-iw Mulud Mammeri a d-ssumreγ. Acku tafyirt tanegarut n yizen amεemri immun am aman: tutlayt-nneγ d yidles-nneγ yessefk ad zegren seg tmawit ar tira, anamek-is ar yidlisen, send a ten-temger tmettant. Axxam tnder deg-s tmess. Mas Rezki Issiaxem, deg tezwart yura i wedlis n Saεid Iεemrac, Tasga n Ṭlam i d-yeffγen seg mi yewweḍ anda a naweḍ, yenna : « S tγuri n ungalen am wa s wayes ad yemγur ucihwi n tγuri n wayen ittwarun s tutlayt-nneγ, daγen s wayes a neḍeggeṛ tikerkas n tesγart tucmit tasqurmaṭ i s-d-iṣaḥen. »\nYessefk ur nqebbl ara a namen dakken imaγnasen ituqqten n tmaziγt akk d iglafen n imesbaniyen i leḥḥun deg iberdan ma a d-taweḍ Tefsut Imaziγenn ur ssinen ara ad γren.\nTamentilt i d-ttafent teẓrigin ittggammin ad sẓergent amahil-a i d yeğğa umeskar-is d ulac i s-ulac tabaγurt deg usufeγ n umahil ittawarun s tmaziγt. Ihi γef-aya i d timerniwt n umennuγ ma a d-yaγ wumdan adlis s tmaziγt, d tiγunsa, i wakken ad d-nessken llan imeγriyen n tutlayt tamaziγt, d askan dakken « ass-a, azekka, tamaziγt tella, tella.» mači d awal kan ur nli anamek…akka a d-yeffeγ waṭas seg wayen ittwarun s tmaziγt send ad mmten imeskaren nsen. Tafsut Imaziγen n ibrir 80 yesneddr-itt wegdal igedlen asarag γef tmedyazt taqbuṛt, yella waya neγ ala ?\nYir adabu n twaγit igdel asarag, dayen yellan...tusa-d seg u-FLN, aεṛaben-ibaεtiyen, yella waya...d iglafen n inelmaden i d-yeffγen deg iberdan a d-sseknen tuččḥa d reffu nsen mgal tamḥeqranit n umahil-a γef tmedyazt taqbuṛt n Mulud Mammeri, akk d mgal tamḥeqranit n yidles amaziγ, yella waya...yezga-d...d asaḍen win igan aya…a d-yeqqim deg umezruy…Maca, ass-a, aḍra iglafen nni n inelmaden neγ arraw nsen ttakken affud i tmedyazt ittwarun s tmaziγt ? Atan usteqsi...ar d-taweḍ tririt i usteqsi-ya, deg tḥuna n idlisen, ur ttemdemmaren ara lγaci. Wid yeddan deg ubrid n Mulud Mammeri, takemmict n imedyazen issawaḍen a d-sẓergen adlis n temdyazt, ttbeddaden γef tewwura i wakken a t-zenzen.\nLlan γur-neγ imyura n ungalen akk temyura s tutlayt tamaziγt. Amahil-nsen yegda tasekla taklasikit tafṛansiwt : Araz Mulud-Mammeri ittwafkan yal seggas sγur tidukkla «Agraw Adelsan Amaziγ», ittwafka ar tura azal n 10(mraw) tikkal. Ayen uran yessefk a d-yeffeγ, a d-ittwaseẓreg. Maca, aḍra a sen-ilin imeγriyen akk tmeγriyin ? Llan γur-neγ daγen imeskaren deg deqqs n wannaren: tullisin, d tisuqliwin, d anadi, d imawalen...Ass-a takemmict i d-itteffγen, ttwasẓergen i lmend n umeskar. Zik, medden qqaren : « ulac imyura s tutlayt tamaziγt !» Tura, d imyura i yeqqaren : ulac imeγriyen s tutlayt tamaziγt !»\nΓef aya icqerweγ imaγnasen: ma nessaweḍ a d-naf ma ulac akk 1000(ifeḍ) imeγriyen, ayen yettwarun s tmaziγt a d-ittwaseẓreg akken ma yella, ama d nek neγ d tiẓrigin nniḍen a t-id-sẓergen. Targit-iw d ass ma ad ttemdemmaren kra n urawen n imeγriyen, ma ulac akk, akken ad mlilen amyaru amazγawal i wakken a sen-d-ibudd adlis.\nTargit-iw ad teffeγ kra wass ?\nWar aseẓreg ulac tutlayt s unamek-is atrar. War imeγriyen, ulac aseẓreg. « Ur zmiren ad ilin imedyazen war imeγriyen, ur zmiren ad ilin imeγriyen war aγerbaz, ur yezmir ad yili uγerbaz war tamendawt(constitution). » Dayen immunen am aman i d-smektaγ deg uṭṭun wis 4 n « ABC Amaziγ», daγen srid deg umaṭṭaf n Ṛadiu taγelnawt, send(uqbel) tafrent i d-yellan i lmend n ubeddel n tmendawt. Sya ar d yuγal uγilif n useẓreg s tmaziγt d aγilif n udabu, ayen yellan d azref, tira, aseẓreg, aselmed, asiweḍ n tutlayt nneγ ad yeqqim gar ifassen kan n imaγnasen. Ladγa imal(avenir) ines.\nLa Dépêche de Kabylie: Dacu i d iṣenfaren inek ar zdat ?\nSmail Meğber: Zemren ad ilin γer wumdan iṣenfaren deg ugni n ulac ? A win yufan, i wakken daγen a nessiweḍ iznan yellan deg ABC Amaziγ, a neg adlis wis 3(kraḍ) s tutlayt tamaziγt kan. Adlis deg ad ilin akk iḍrisen iseklanen d wiyaḍ i d-yeffγen s tutlayt tamaziγt. Ttxemmimeγ ladγa γer imedyazen ilmeẓyen d tmedyazin : ar γur-i d yiwen n wamek s wayes a sen-rreγ tajmilt...D tiγri i tdukkliwin isemman i imanen nsent tidukkliwin n yidles amaziγ daγen d tiγri i wid d tid yeskarayen tameγra ass n 20 deg ibrir. Seg tama neγ tayeḍ : tutlayt tamaziγt teḥwağ-iken, tusr-iken.\nTadiwennit iga-tt Farid Ait Mansour\nDépêche de Kabylie, uṭṭun 3149 ass n umhad 9 wenbeṛ 2006\nTasuqelt d Winna (Ad iyi-suref Dda Smaεil γef anda ccḍeγ)\nTamsiwt - Tinin-is...\nTamaziγt tamaziγt !\nTaqbaylit kan aṛṛa-yaγ, ass mi a tt-id-nessufeγ ar tafat, a nuγal γer tmaziγt.\nYenna-d Smail Meğber ulac tasudut ittεawanen asezreg. HCA d tasudut yesbedd udabu xas s yiγil maca s uṣurdi n udabu i tetteddu ass-agi. Taslenkit idlisen nneγ d HCA i tt-id-isbedden s uṣurdi n udabu, tessuffγ-ed 300 idlisen. Mači d aceyyet i ttceyyeteγ i udabu maca d tatut ur yessefk ara a nettu belli wid ixeddmen γef tsekla daxel n tsudiwin n udabu, i d-isukkes wegdud s umennuγ am umennuγ n Mas Smail Meğber, d ayen yellan mači d targit.\nTagrawla taseklant...révolution littéraire...dayen icebḥen aṭas aṭas akken yeqqar Kamel Tarwiḥt.\nAnwa i yeẓran acḥal n yedlisen i d-yessufeγ mass Meğber ?\nUr griγ ara tamawt ar waya-ki, acku yettban-iyi-d dakken yessufγ-ed azal..\nAyen i yenna yella aṭas n tidett deg-s. Maca, amihi ameqqran ass-s, d win i d-yettasen seg udabu n yenselmen/aεraben. Llan aṭas n leqdicat di tmurt neγ akin di berra, acu kan, medden ur sellen ara aṭas s-yisent, imi xuṣṣen wallalen i wakken a sen-siwḍen isallen.\nAnagar "ABC Amaziγ" s tefṛansist, yessufγ-ed tisγunin nni "ABC Amaziγ" akka i t-id-yenna deg tdiwennit-a. Azwel-a n uγmis La dépêche de kabylie, Smail Medjeber auteur en tamaziγt, d tidett yezgel. Ula d netta deg wayen i d-yenna deg tririwin-is i isteqsiyen ur d-yenna ara d ameskar i yella, yenna-d d ameẓrag(éditeur).\n...war ma nettu tisγunin-nni i yella yessuffuγ-ed akk d imaγnasen nniḍen deg iseggasen-nni n qeḍran, "iṭij", "taftilt"..\nAyen id-inna Meğber γef idles nneγ s umata d tidett, maca d ayen ẓran akw medden. Limer atan inna yas I uγmis agi DDK uxessar ayen nutni shetrifen kan s tefransist.\nTanemmirt γef tsuqelt-a a Winna.\ntadyant agi n tira s tfransist tgguma ad aγ tebrru, ladγa nekkni s Leqbayel, ur zṛiγ ayγer !!??\nlliγ qqareγ (sureft iyi ma yella heḍre-γ-d γef yiman-iw d amedya kan i bγiγ ad awiγ) ala s tfransist (d tutlayt n tmussni), γriγ tugett deg ayen id uran imyura nneγ imeqranen, Dda Lmulud,Yasin,At εemruc,Ferεun...atg, ufiγ bli γas akken uran s tefransist (tḥetmiten tugnitt) maca izen nsen (leur message) d tuγalin γer wayla nneγ, d asekfel n izuran i bγan ad aγ gezmen imnekcmen (Ilatiniyen,Aεraben,Ifransiyen), d asider n tmeslayt nneγ, leqdic nsen d tayerza (les défricheurs du terrain) iwakken ad zarεet tsutwin (nekkni) ad at-n-id-iḍefṛen, ihi iwakken ad a t nesfreḥ u ad aneddu deg ubrid id aγ mllan, yesefk ad anaru u ad anγar s tmaziγt u ad anissin tutlayin nniḍen.\nnasser abbassi - Tinin-is...\nAzul di tazwara tajmilt attner i yal ameghnas akw d umeghras yeghlin ghef tutlayt akw d yidles amazigh.Amedya: muh uharun akw d dda smaεl meğbar.Tanemmirt i wid id is weğden timlilitn PARIS.Abrid ghezzif affus deg fus taεkkumt zzayen a ttifsus.Nnaṣar Σebbasi Amekfaḍu deg mattaf imazighen (BRTV).\namghid - Tinin-is...\nAul fella-wen maṛṛa .\nAyen d yenna smaεil Meğbar d tidet, iεetteb aṭas γaf tmaziγt.\nYaṛwa laḥbas, baṛwagia, taẓult, ḥekmen-as s lmmut kṛaḍ iseggasen ssnesla deg uḍar-is, yettṛağu melmi ad tenγen.\nNekk ssnaγ-t di baṛwagia, d arggaz d bab n llxiṛ, d netta i inufa\ndi lḥebs n baṛwagia deg usseggas 1985, accema ur d aγ-ixxus\nAssa yiwen ur t-id ismekta, atan di fṛansa yehlek as-d yefk ṛebbi ccfa.\nAd faṛsaγ daggnit iwakken as ssiweḍaγ azul d aḥmayan, w'ad\nssutraγ deg udnaw a-s d yefk ḥellu d umatu.\nSγuṛ amar Mokrani iwaḍiyen\nTannemirt ik a Amar. Ayen id enniḍ yekcem s ul iw.\nAseggas ameggaz i imaziγen anda ma llan,\ntannemirt tameqrant i wesmel n yimyura id aγ-isemlalen\nd umeddakel-nneγ Mass Meğber Smaεil i necedha aṭas.\nBγiγ ad as-buddeγ aseggas ameggaz i netta, d twacult-is\nsarameγ d aseggas ara ad d-yeglun s tdawsa tameggazt\nd wussan izedganen, yeččuren d asirem.\nAd faṛseγ tagnit i wakken ad sutreγ deg-s ad iyi-d yazen\namayel ines ( e-mail ) i wakken ad nemeγru.\nSγur: Amar Mokrani seg yiwaḍiyen\nAzul fell-ak a Amar,\nTannemirt tameqrant γef izen inek aḥmayan.\nAseggwas ameggaz, assegwas n tegmatt, n talwit, n tezmert, n lferḥ i keč d twacult-ik.\nUla d nek, ad snemreγ aṭṭas widak awk iqedcen deg wexxam agi n imaziγen, axxam azedgan, n tegmatt, n idles amaziγ : asmel n imyura.\nTzemreḍ i d aruḍ ar amayel-agi : defiberbere@hotmail.fr


Q=9	C=0	SS=0	LS=0	PS=9	DC=0	LC=0	SD=0	BS=1	G0=7	G1=5	G2=2	DLID=ber_Latn	BODY=Igummuten n yirin\nAzwel ameẓwar : One Piece\nAzwel s Tjaponit : Wan Pîsu\nAmeskar : Eyččiṛo Uda ( Eichiro Oda )\nAmaẓrag : Shûeisha\nAnaw : Shônen / Nekketsu\nIteffaɣ-d di : Weekly Shônen Jump\nAmḍan n Tome : 81\nYebda di : 4 ɣuct 1997\nTaqsiṭ n One Piece t-ḍerru di ddunit taneɣlant, anda tarakalt d igarawen ig-meqqṛen deg-s, di ddunit-agi ak iflisen ttidiren di tallit ideg ssaramen ad sɛun tilelli, tallit imi qqaṛen " awetay awṛaɣ n yeflisen ". Tallit-agi tebda s uselkem n Gol D.Roger, agellid n yeflisen. Uqbel ad itt-w-aselkem, Roger iberreḥ i ddunit meṛṛa akken medden ak zemren ad ṛṛuḥen ad an nadin-n ɣef igerrujen ak id icellef deg tudert-is, " One Piece ". Ɛeddan 22 iseggasen ɣef lmut n Rogger taɣedweft n One Piece tett-enqaṣ cwiṭ cwiṭ, aṭṭas ig hebsen anadi fellas, llan maḍi wid id-yeqqaṛen akken ur yelli ara s tidet. Ɣas aken iflisen simal ttuɣalen d amizi ( danger ) ɣef yegduden n ddunit, Tagrima ( la marine ) tuɣal d tamlilt uggar mgal ẓedmat-nsen ɣef ukkuz n illelen ( East Blue, North Blue, West Blue, ak d South Blue ).\nLuffy iffeɣ-d si tegzirt ideg yella akken ad yuɣal d aflis seg asmi yemlal netta d Shanks azeggaɣ, aɣella n uɣaṛabu n iflisen id-iɛeddan ɣef tadart-is, d netta it id-iselken seg yiwen n lweḥc n lebḥuṛ, almi ig sebbel afus-is di tedyant-agi. Seg ass-nni Luffy itt-rrusu tacacit is-yefka Shanks aken ad zemlen tagalit is-yexdem Luffy aken ad y-uɣal d-agellid n iflisen. Tacacit-agi d tin ara yuɣalen d azamal n uɣlam-ines. Di lawan-agi ideg y-ečča yiwen n ugumu n cciṭṭan i yellan ɣer Shanks, agumu n Gum Gum ( agumu ukawčču ) i y-erran tafeka-s d alwawaḍ.\nAnwa i tḥemlem aṭṭas deg uɣrem n Mugiwara ?\nAsebtar-naɣ n Facebook


Q=0	C=0	SS=0	LS=0	PS=0	DC=0	LC=0	SD=0	BS=1	G0=14	G1=9	G2=3	DLID=ber_Latn	BODY=Fkan-d leḥsabat n unebdu 2019 - La Dépêche de Kabylie\nAccueil Tamazight Fkan-d leḥsabat n unebdu 2019\nAḥuddu aɣarim n Bgayet\nFkan-d leḥsabat n unebdu 2019\nDeg ukṛaḍyur n unebdu 2019, seg yunyu armi d ɣuct, iqeddacen n Uḥuddu aɣarim, ffɣen azal n 7 962 n tuffɣiwin. Ama i usellek d uselḥeq n yimuḍan ɣer sbiṭaṛat, ama i ussens n tmes, neɣ i usellek n yimdanen deg yisehwa n yiberdan. Γef leḥsab n yimḍebbṛen n Uḥuddu aɣarim, seg tazwara n yunyu armi d 20 ɣuct 2019, ḍṛan 618 n yisehwa deg yiberdan n twilayt n Bgayet. Dɣa, amḍan-nsen yettader seg wayyur ɣer wayeḍ, ayagi imi deg yunyu 2019, ḍṛan 252 n yisehwa kan, ma yella di yulyu n yiwen useggas llan-d 233 n yisehwa. Syinna, yuder-d umḍan ɣer 133 di ɣuct. Ad d-nesmekti d akken deg yisehwa-agi, mmuten 10 n yimdanen u jerḥen 768 seg-sen.\nSeg yiwet n tama, ma yella nmuqel i umḍan n wid yemmuten ilindi, ad d-naf belli amḍan yuder-d, imi deg 2018 mmuten 19, dɣa ayagi d ayen yeṣefṛaḥen. Lameεna seg tama-nniḍen, yuli ureqqas n yisehwa seg 594 deg 2018 ɣer 618 aseggas-a. D ayen i yeǧǧan imḍebbṛen n Uḥuddu aɣarim, ggren-d tiɣri i yinehhaṛen akken ad d-ttḥadaren iman-nsen ugar deg yiberdan, acku d tudert-nsen i d asfel n war aḥader-nsen. Seg tama n teftisin n Bgayet, 10 n yimdanen i iɣerqen deg unebdu n useggas-a, dɣa deg 5 737 n tuffɣiwin, iqeddacen n Uḥuddu aɣarim, sellken-d 2 997 seg lmut timḥettemt, deg-sen 2 532 ttwadawan imir-n, ma yella d 136 ttwawin ɣer sbiṭaṛ.\nΓef leḥsab n teɣbalut-nneɣ, wid yemmuten ur qudren ara iṣuḍaf n lεum, ayagi imi 8 deg-sen mmuten deg teftisin n war taεessast, wayeḍ deg yisragen beṛṛa n tεessast, ma d aneggaru qqaren belli d ul-is i iḥebsen. Gar 10 yemmuten, llan 8 n yirgazen, d sin n warrac. Rnu ɣer waya, mazal yettkemmil unadi ɣef yiwen n yilemẓi i yesεan 30 n yiseggasen di leεmer-is, di teftist n Bulimaṭ. Aneggaru-a, seg twilayt n Tbatent, ur d-iban ara seg 13/08/2019. Di taggara, am wakken neẓṛa, ula d tiẓegwa ur slikent ara seg tiyitiwin n unebdu. Dɣa seg yunyu armi d ɣuct 2019, tender tmes deg 937 n yidigan di twilayt n Bgayet, anda i ffɣen yiqeddacen n Uḥuddu aɣarim 1 266 n tuffɣiwin. I yisalli, rɣan ugar n 1 667 Ha n yimɣan, 30% di tẓegwa, d 10 000 n ttjuṛ n yigumma, akked 2 780 n tpaliwin n tuga.\nArticle précédentƔelqen yimezdaɣ axxam n tɣiwant\nArticle suivantCemmten yizebbalen udem n tɣiwant


Q=10	C=5	SS=5	LS=5	PS=5	DC=0	LC=0	SD=0	BS=4	G0=7	G1=1	G2=0	DLID=ber_Latn	BODY=Anda-kem a tilelli ma telliḍ ! - Tamurt | Isallen n tmurt\nHome Idles Anda-kem a tilelli ma telliḍ !\n31 Maggu 2018\nAwal « Tilelli » yuɣal d targit. Yal yiwen yessaram ad yedder di tlelli akk d talwit. « Tilelli » uran fell-as aṭas n imunawen/ifiluẓufen seg wasmi itebda tmeddurt.\nTilelli yezmer ad yini yiwen « d tudert war tilisa ». Yiwenyellan di « lḥbst » ur izemmer ara ad yedder di tlelli.\nLlan imdebbren isertiyen n waṭas n tmura rran timura-nsen d « leḥbusat war leswar ».\nAnida yedda yiwen yettagad ad yini ayen yettxemmim.\nLadɣa ussan n remḍan di tmura tinselmin imezdaɣ-nsent ur nettamen s lislam ttagaden\nad ččen neɣ ad swen deg wass. Win yeččan deg webrid yezmer ad yettwawet neɣ a t-nɣen. Annect-a d arkaḍ n izerfan n wemdan.\nTellili ɣur-s tilisa. Tilist-is d tilis anida tbeddu tilelli n wayeḍ.\n(Ɣer ayen tenna Rosa Luxemburg: „Freiheit ist immer Freiheit der Andersdenkenden.“\nLlan yad yennan,tilelli ur telli ara, ur tzemmer ara ad tili.\nAmedya : Albert Einstein yenna, tilelli deg weḥri n tfiluẓufit ur tezmir ara ad tili.\nDɣa yesmekti-d ayen yenna ufiluẓuf alman Arthur Schopenhauer i yennan:\n„Amdan yezmer ad yexdem ayen yebɣa, maca ur izemmer ara ad yebɣu ayen yebɣa.“\n(„Mensch kann tun was er will, er kann aber nicht wollen was er will.“\n(One can choose what to do, but not what to want.)”\nAnnect-a ahat mačči d ayen fessusen a t-yefhem yiwen…\nYezmer ad yini yiwen ulac amdan i yeddren d ilelli. D acukan tamara n tmeddurt mačči yiwet. Timendawtin n waṭas n tmura qqarent « Yal amezdaɣ n tmurt yezmer ad yini ayen yettxemmim, yezmer ad yexdem ayen i s-yehwan, d acu kan ur yessefk ara ad yekkes tilelli i wiyid. »\nNekkini akken walaɣ ula di tmura anida qqaren tilelli d azref n wemdan, ulac tilellii yettraju wemdan ad tili.\nKra n wawalen n umedyaz alman Matthias Claudius di tebrat-is i mmi-ssend ad yemmet nesxen deg wallaɣ-iw. Atan dacu yenna (s wawalen-iw kann):\nA mmi atan yeweḍ-d wass ad ruḥeɣ a kk-ǧǧeɣ (ad mmteɣ)..\nA mmi mačči ayen ak yettecruruqen d ddhab..\nA mmi, ur qqaren ara i medden ayen ak tessneḍ, maca issin d acu iteqqareḍ.\n(Sage nicht alles, was du weißt, aber wisse immer, was du sagest.)\n(Matthias Claudius: An meinen Sohn Johannes)\nIhi ula d i tmura yettẓuxxun s wayen imi qqaren „ tilelli n wawal“ tidet di tmeddurt di tmura-nsen teskanay-d ayen-nniḍen.\nPrevious article« Ulac taɛrabt m ulac tamaziɣt ! »\nNext articleTakadimit n tmaziɣt…\n« Duj Yun »


Q=16	C=0	SS=0	LS=16	PS=0	DC=0	LC=0	SD=0	BS=2	G0=0	G1=0	G2=0	DLID=ber_Latn	BODY=Ddrat agh Taskla negh.!\nHome » Amarad » Ddrat agh Taskla negh.!\nImazighn ass ad\nNkni imazighn n wass ad nlla ur nlli,igh ur nnigh:utint tmitar n unghubu tin talla ngh; Tugtt gingh yiwi tn wasif n tudrt, iga darsn unzgum n tmust tamazight amggaru n inzgumn lli mmi frkn is isghawsa s ufsay, igdudn n imazighn d tmazighin, ddrn tamust nsn s tmmara, tga darsn ag as akuyass, ar t shriridn ur ssnn mani d ikka, ur as lin asafar, yat tmdrust gisn ssudan g tudrt s imik ufan ad ntln tamust nsn tamazight, tga darsn atrs ighban,(profond) da skarn aynna hlli ufan xf ad t ssntln, mmaghn ad skun addur nsn xf tnvi n tmagit nsn.(tamagit=tamust) tghama yat tmdrust n tmdrust g imazighn ur rin nttni ad nghubun, ur rin ad ddrn tamagit nsn zund aggas ur ilin asafar, mac tga yan umukris illa, iqqan ad yili afsay, g dar wid asqqsi n tmagit tamazivt iga asnfar(projet) irzmn xf imal, ass nna d frkn imazivn rad sis nkrn sbiddn t, amzruy nsn da immal is gan aghrf(peuple) idusn lli ittawdn iwttasn ns akud nna ira ibkks i tayri ns.\nLlig ur tufi tmagit tamazight ad tili igh yad ur tlli tutlayt(langue) tamazight, tga tuwuri tamnzut n infrak ad ad ddrn tutlayt nsn, ddrn taskla nsn, taskla tamazight ad igan aman llig rad tddr tmagit tamazight, g usnfar ad axatar rad kcmn imagradn(articles) ad lli rad d yack xf tskla ngh tamazight lli d iqqan ku yan ku yat ad tt issn iddr tt.\nIbrir 18, 2009 AkunadAmaradNo Comment\nAmussu n umalu (Lahsen Zahour)


Q=11	C=8	SS=5	LS=0	PS=2	DC=0	LC=0	SD=0	BS=5	G0=23	G1=4	G2=0	DLID=ber_Latn	BODY=Maggu 2016 - Tamurt | Isallen n tmurt\nMonthly Archives: Maggu, 2016\nIzwawen yessefk ad lemden ayen imi qqaren medden „Ssefsaṭa“ (Diplomatie)!\nAkli Azwaw - 30 Maggu 2016 3\nDeg umagrad «Tawaghit en direct» sɣur mass Cafaε (tamurt) n wass n 24.05.2016 akk d tiriritin fell-as (*) ffɣen-d kra n wawalen n rregmat deg Idir d Wait Menguellet amzun d tirsasin.\nDieudonné Mbala Mbala, ḥajj ḥajj kkes iyi-d asennan\nMack Ait Aoudia - 30 Maggu 2016 0\nDieudonné Mbala Mbala d yiwen gar imseḍsiyen ifransisen ittwasnen nezzah nezzah imi atan gar wid iqefzen deg annar agi n teḍsa d unecreḥ. Di ndud is yiwen ur as issaweḍ ula ar ugarz. Yif-iten ak. Ikka-d nnig sen ak. Akken qqaren fell-as imeddukal-is s tefransist “un talent pur”. Maca tineggura yagi iccur d iγevlan u yufa u mazal ittaf uguren sdat-es anda ivγu idda, ansi ivγu ikka. Aarqen as ivardan u mcubbakent tlufa ines almi ur neẓri sani iteddu neγ ansi id-ikka. Ayen ihi? Ameki issaweḍ uterras idessen akken ad yidir innuγna anecta? Amek i tuγal teḍsa ines d taḍsa ur nesseḍsay?\nṬariq Ramadan, yir sekka\nMack Ait Aoudia - 29 Maggu 2016 0\nṬariq Ramadan d Amaṣri deg uẓar, d Asswisi di taγlent imi ikker-d di tmurt uguglu d cikula. Asγan ur ivan d Ineslem akken iqqar netta neγ Isneslem akken qqaren wiyaḍ fell-as. Maca akken ivγu iffer asγan ines afuḥan, ini ines isvegnen it-id, neγ ifḍeḥ it-id akya. Nesla yas u nwala-t ar tiliẓriyin n Fransa u ḥaca wid i mazal-iten ccuren d nnya i umi ittkellix. Wanag wid i t isnen d wid isnen wid t icuvan kra ara d-yini d aḍu. Ula d tidett ines ilaq as ttvut akken ad tt nwali d tidett macci d aṛeqqeâ n tkarkas.\nMack Ait Aoudia - 28 Maggu 2016 0\nSadiq Khan, amesγiwan n London neγ seg sennan ar tmellalt\nMack Ait Aoudia - 27 Maggu 2016 0\nUssan agi izrin llant-ed tafranin timγiwanin di temdint n London, tamaneγt n tmurt n Llegliz ak d tgelda n Tebritanit tamuqrant. Tura imi kkreγ a win awiγ awal fella-sent teḥsam illa deg sent kra uxeclaw. Wanag tafranin am tigi ttilint-ed myal ass di Turuft u lmirat ttwafernen war ma isla yisen umaḍal d tirni.\nMack Ait Aoudia - 26 Maggu 2016 9\nMack Ait Aoudia - 24 Maggu 2016 6\nṚuḥen γef ulac\nMack Ait Aoudia - 15 Maggu 2016 0\nMacci d yiwen maccci d sin n irgazen d tilawin iγ iruḥen si 1990 ar assa. Yerna macci d lmut tagamant immuten. Kkessen asen tudart s uγucu. Nγan ten imi d atraren i llan, d imagdayen, d Iqvayliyen. D imenγi miḥyaf xas akken yiwen ur t-id ivdir.\nIsenselmen di Bruxelles\nMack Ait Aoudia - 10 Maggu 2016 0\nTineggura agi cwal ikkren di Turuft ad tafeḍ Isenselmen deffir-es. Akken tevγuḍ trefdeḍ-t, akken tevγuḍ teskefleḍ-d iẓuran-is ak issiweḍ ar Molenbeek di Bruxelles, tamaneγt n tmurt n Biljik d tin Turuft. Ad tvateḍ u tecceḍ tizitt deg zal qayli! Ayen tamaneγt n Turuft tuγal d tala n urevrev agraγlan? Ansi is d-kkan at iccumar? Amek i tuγal tmurt d-ttadren medden ala deg ayen ilhan d tamurt d-iteddun deg yir awal d win n cwal d uqriḥ? Tiririt, am tlufa nniḍen, attan deg umezruy n tmurt.\nMack Ait Aoudia - 7 Maggu 2016 0


Q=4	C=0	SS=4	LS=0	PS=0	DC=0	LC=0	SD=0	BS=1	G0=13	G1=5	G2=1	DLID=ber_Latn	BODY=Izerfan n tmeṭṭut : Yiwen ur yezmir ad ikkes i wiyaḍ , ayen yettnadi i yiman-is. – La Kabylie autrement\n8 di meɣres, macci d ass n tmeɣra acku tameṭṭut deg-umaḍal, tenḥaf ar iḍ-a. Di yal tamurt, llan iɣallen n tillas i inekẓen di leqder n tlelli n tmeṭṭut . Anwa i izmern ad ikkes i wiyiḍ ayen yettnadi i yiman-is?\nAss yecvan ass-a, ad d nemekti d akken: meskud argaz yekka-d sufella, ur yemgada ara d tmeṭṭut, iseɣ ad iɣunzu talsa.\nYessefk ad-nveddel tikli d tmuɣli. Tameṭṭut tuklal leqder imezgi macci d leqder inevgi. Amennuɣ ad yili yal ass, macci yiwen wass i useggas.\nLezzayer taɛravt tasnislemt, ur terri ara azal i tmeṭṭut ur newwiḍ ara d amdan deg yisuḍaf n uwanek azzayri. D awezɣi ad yali wass ɣef tmurt yerran azaglu i wezgen n tarwa-s.\nTameṭṭut Tamaziɣt s umata, ur telli ara ddaw uḍar mi llan Imaziɣen ar yiman-nnsen. D imnekcamen d iduva imesvaṭliyen i d-ǧǧan , i yeẓẓan miḥyaf mgal tulawin di Tmurt n Tmazɣa.\nUr telliḍ d menwala\nD yelli-s n Kahina\nS tfenṭazit hdeṛ.\nImawlan n Tmazɣa\nsi zik gan-am leqder.\nTamurt n Yiqvayliyen ad-tessiked s snat wallen, ad-tevded ɣef sin iḍarren, ad tafeg s sin wafriwen, ad-tt-vnun sin ifassen, ad tt-id-ḥellin sin imeɣnasen : Taqvaylit d Weqvayli.\nAmennuɣ-nneɣ ɣef tlelli adif-is d-taqvaylit, lsas-is d-tugdut. Tamurt n Yiqvayliyen ad tezdi lqed s warraw-is i meṛṛa. Deg-s amkan d leqder i yal yiwet, i yal yiwen. Ulac win neɣ tin ara d-yekken nnig wayeḍ. Argaz d tmeṭṭut mgadan deg yizerfan d waɣanen.\nAɣref aqvayli ad yidir di teɣdemt, di tegmatt d tgada ddaw leεnaya n « Jmaε liman ». Akka i d taqvaylit, d ta i d tugdut. D wa i d azekka n tirga-nneɣ.\nBuɛziz u Cebbi


Q=5	C=1	SS=1	LS=2	PS=0	DC=0	LC=1	SD=0	BS=1	G0=57	G1=39	G2=23	DLID=ber_Latn	BODY=‘’Armud-agi i ggareɣ, nwiɣ-t d tiririt i ‘Tabṛat i Muḥend Azwaw’...’’ - La Dépêche de Kabylie\nMouvement partiel des SG de wilayas\nAKTAWAL neɣ iger n umawal\nAmek ara tkemmel tudert deg tegnit n kuruna ?\n‘’Ula d nekk, steqsayeɣ ayɣer ttaruɣ…’’\n« Ilaq imezdaɣ n temnaḍin timaziɣin n Lezzayer, ad d-snulfun tiddukkliwin tidelsanin i useḥbiber ɣef tmeslayt »\nAyen teǧǧa lgirra, tkemmel-it ‘’la Silicose’’\nAccueil Tamazight ‘’Armud-agi i ggareɣ, nwiɣ-t d tiririt i ‘Tabṛat i Muḥend Azwaw’…’’\nDahmane Mazed: D amnadi deg taɣult n tfizikt taɣisant deg SCK-CEN n Biljik\n‘’Armud-agi i ggareɣ, nwiɣ-t d tiririt i ‘Tabṛat i Muḥend Azwaw’…’’\nDeg tdiwennit-a, newwi-d awal akked umnadi Dahmane Mazed ɣef udlis-is ara d-yeffɣen deg ussan-agi, ɣef yimuhal-is deg taɣult-agi n tfizikt taɣisant akked yisenfaren i d-yettheggi sya d afella.\nAɣmis n yimaziɣen: Ad tesuffɣeḍ adlis ɣef umawal n tfizikt ass 10/10/2202.Ma tzemreḍ ad aɣ-d-temmeslayeḍ fell-as?\nDahmane Mazed: D tidet, gar-aɣ d kra n wussan kan, a-t-an ad d-iffeɣ (ɣer tiẓrigin « Editions Universitaires Européeenes » di Pari) udlis i yuriɣ ɣef useqdec n umawal n tfizikt tatrart n teqbaylit deg tirawin, tizrawin, iḍrisen, inawen d yidlisen atg… yettwarun s tutlayt taqbaylit (neɣ tmaziɣt, s umata).\nAdlis-agi (s uzwel : “Vocabulaire de Physique moderne en langue kabyle”) mačči d amawal s timmad-is, maca srusuɣ-d deg-s ilugan, tisetwal (techniques) d terrayin (méthodes) n wamek i nezmer ad d-nessenfel neɣ ad d-nessekcem awalen imaynuten ɣer tutlayt taqbaylit i wakken ad nessali inaw ussnan (discours savant) n tfizikt tatrat. Seddeɣ-d deg-s ayendin n tfelwin ideg i d-fkiɣ akk ayen is yesseɣs wa i wakken ad yessali tazrawt, aḍris n temsirt neɣ amagrad ussnan di tfizikt. Deg wayendin n yirbiben (appendices), fkiɣ-d izli n yimedyaten n useqdec n tutlayt taqbaylit di tfizikt tusnakt (physique mathématique), tamikanikt, tasnagurt (astronomie), tamikanikt takwanṭit (mécanique quantique), takimit (chimie), tagurfizikt (astrophysique), d ifurken-nniḍen n tfizikt.\nD acu n yiswi neɣ iswiyen n leqdic am wa?\nAcimi i d-uriɣ adlis-agi di tazwara, send ad as-d-alseɣ i tikkelt tis snat i “Amawal n Tfizikt tatrart”-nni i d-iffɣen yakan deg 2003 (maca s wazal n 2 000 n tisura (copies) kan), am wakken ddeqs i yi-t-id-issutren ? Ad feṛseɣ dɣa tagnit-a, ad d-sselɣuɣ imeɣriyen d akken a-t-an ssewjadeɣ-d taẓrigt tis snat n umawal n tfizikt, maca s talɣa yettuseɣtan-yennernan (édition corrigée et augmentée) ad d-iḍefren gar-aɣ d waggur neɣ sin.Iniɣ-d deg umenza (principe), yal amawal n tutlayt igemm simmal yettnerni ufares n tirawin (production scripturale) di tutlayt-nni. Aya, meḥsub di tilawt alamma ggten yidlisen, tizrawin, imagraden d yidlisen n tfizikt di tazwara, d wamek yezmer wa ad d-yelqeḍ seg-sen akk awalen-nni imaynuten yeddan, yuɣen di tutlayt akken iwata, is yezmer wa ad yessali imir-n izegzawalen ussnanen (dictionnaires scientifiques).\nD tagi i taɣda tufrint n umahil, mačči nemgal-is, seg uqelmun s iḍarren! Ihi iswi amenzay n udlis agi, d timli iwatan amek i nezmer ad nebdu amahil usali n tesbeddit n tussniwin tuffrinin (sciences exactes) s teqbaylit seg lsas (fondation) ar weslef (toit). Iswi wis ssin, d igejdi ula d netta: Deg udlis-a, εerḍeɣ ad d-sekneɣ d akken lemmer yelli kan cwiṭ n lebɣi, s drus n tmussni n teqbaylit, nezmer ad naru s tutlayt-nneɣ, yal wa di taɣult n tussna ideg iqeddec, iḍrisen d yidlisen n tussniwin tufrinin d tiknulujit tunnigt (HiTec) d tisetwal yuẓan di tmussni (Techniques avancées). S wakka ara nennerni s unegmu n tutlayt-nneɣ tyemmat seg i d-nefruri. Acku, di tilawt, akken yenna Jean Lmouhouv Amrouche (1906-1962): « …Acku di tilawt, d tutlayt i yaɣ-d-yeggaren, yecceḍ win yenwan d nekni i d-yesnulfuyen tutlayt-nneɣ, am wakken ttennin aṭas n yimasnilsan irufrinen » (…Car c’est bien la langue qui nous fait, et on a tort de croire que c’est nous qui faisons notre langue, tel que le considèrent à tort beaucoup de linguistes peu rigoureux.).\n, iswiyen usnawiyen (secondaires) ayendin i d-giɣ deg-s. Gar-asen, zemreɣ ad d-bedreɣ xeṛsum yiwen. Gar tarrayin n usekcem, neɣ n usnulfu n wawalen imaynuten, nessen yakan d akken nezmer ad nuqem taleslalit (renaissance) n wawalen yenqedwan, neɣ bitt, inegren ass-a di tutalyt taqbaylit. Skanayeɣ-d deg udlis-agi amek nezmer diɣ ad nesseqdec awalen n yal ass, yeddan di teqbaylit tafessast n yimir-a, maca ad asen-neg anamek-nniḍen deg usentel. Yili d amedya kan : “Igi n tikennewt takwanṭit” (Effet de l’intrication quantique).\nNesseqdec dagi awal n “tikennewt” i d-nessuddem seg tleqqaft [KN] (takna, akniwen, tikniwin). Xas ulamma awalen-agi ddan s yinumak is i ten-nessawal ass-a, anamek amaynut i d as-nga dagi i “Tikennewt takwanṭit” yekres ayendin, imi yessutur-d tamussni talqayant n tfizikt n walmud asdawan unnig (enseignement universitaire supérieur). Γef waya, yeqqar umasfizik aẓrayan amarikani, Richard Feynmann (1918-1988): « Amasfizik iẓewren d win ilan ad yessenfa awalen iḥerfiyen, n umeslay n yal ass, ad asen-d-yesnulfu anamek ukris deg usentel i d-yebder » (Un bon physicien devrait être capable d’utiliser des mots simples du langage courant en leur créant un sens compliqué dans le contexte invoqué).\nƔef wakken tettwaliḍ kečč, melmi i tezmer teqbaylit ad tili d tutlayt n uselmed?\nAssa, simmal yettnerni wuṭṭun n wid yessenfayen (yesseqdacen) taqbaylit di tira, asnulfu d usnunnet (création et innovation). Ayagi ur ilaq ara ad ten-neḥqer (négliger) neɣ bitt ad t-nessedreg. Ala, ur ilaq ara ! Rniɣ iniɣ-d d akken, ass-a, ayen i ttarun yimagzayen (intellectuels), mačči am zik-nni. Simmal yettifrir ufares ussnan yettwarun (production savante), s wudem n tmuɣli n tɣara (qualité), ur neqqim ara kan di tmucuha d tqulhatin-nni zik. Ticki ssikkideɣ ayen i d-iteffɣen, i d-yettrusun deg yismilen uẓeṭṭa n Internet, neɣ d idlisen, s talɣa taferkawt (en forme papier), qqareɣ iḍrisen yettwarun s teqbaylit simmal tettizdig, tettnerni di cbaḥa d sser, gezment tefyirin-ines, mesden wawalen-is akken iwata.\nIlaq ad as-neg leqrar ugar sya ar sdat i tutlayt i “yaɣ-d-iggaren”, i ak-yeqqar Jean Lmouhouv Amrouche, acku seg-s i d-nefruri…Nekk, ass-a, riɣ ad d-iniɣ i win iwumi d-tella deg wul-is tɣuri n tussniwin d tmussniwin (Sciences et Savoirs) s teqbaylit, yesserkes wa ma yenna-ak ur ufiɣ ara ayen yuklalen taɣuri s teqbayllit, xas ulamma d tidet, mačči ayen yakk inuda yufa-t. Maca, seg ucrured ar tikli, am wakken qqaren..\nΓef waya ihi, i tikkelt tis snat, ad feṛseɣ tagnit-agi i yi-d-tefkiḍ ma tessurfeḍ-iyi, i wakken ad d-greɣ tiɣri-inu i yimeddukal-iw isdawanen (universitaires), imasnagzayen iqbayliyen i wakken ur ttkukrun ara ad arun s teqbaylit tamussni-nsen, d wayen i d-snulfuyen, d wayen yakk i ggaren d imuhal imaynuten (ouvrages originaux). Acimi ? Acku, d ayen ibanen, s wakka ad d-teqqim tmussni taqbaylit deg umezruy d iseɣ n ttbut d wanza ara d-bedrent tsuta tiqbayliyin, d timaziɣin s umata, i wakken ad d-mlent azal yufraren i tuklal tutlayt-nsen tayemmatt di tɣerma n talsa, deg tilla ar yimal.\nAya, issefk ad yili d aɣan ur nettusuraf (un devoir imprescriptible) ara yarzen iri n yal amassan, yal amussnaw, yal amagzay aqbayli. Ihi awi yufan ad d-ttrusun, s usnagar ugar, yimuhal imagzayen (ouvrages intellectuels) i tezrewt d tesleḍt yerzan isental yennernan di tekres (complication), yuẓan ayendin di tsemlelt (complexité), icban tafelseft (tasnagayt), tafizikt taẓrayant yuẓan (Advanced theoretical physics), tiẓriyin tisrifayin (élégantes) n tusnakt, neɣ isuraf imiranen n tsetwal tunnigin (procédès actuels de techniques de pointe, HiTec) atg…\nMa tzemreḍ ad aɣ-temmeslayeḍ ɣef yisenfaren-ik n sya d afella?\nDdeqs ayagi seg i ttaruɣ tafizikt s teqbaylit. Acku am akken friɣ belli tewweḍ-d tura tallit-is, temmed, tezzi-d nnuba-s, ad d-iḍill yitri-s tura, ad d-yenqer useḍru-s (son rayonnement) d tafat i yuɣen deg umduc agrakal, ad teqqel d taɣerma yufraren deg yiseɣ n talsa s timmad-is. Friɣ am wakken di tsuta-agi ideg nella, tis XXI°, anegmu n teqbaylit a-t-an seg useggas ar aseggas simmal ad yettnerni, ad d-yeglu s unefli n tarwa-s, imi ad as-alseɣ, d taqbaylit i d-iggaren tarwa-s mačči nemgal. Inzi-s d inzi n tara n tẓurin i d-yeggaren iguza d yijgugal n waḍil, ur mačči d aḍil i yessegman tara-s ! Awalen-agi i d-bedreɣ, nniɣ-ten d tazwart i tririt-iw. Imi i yi-d-testeqsaḍ, ayendin isenfaren i cettleɣ di tenfilt n tidmiwin-iw.\nWigi-nni rzan, am wakken tettwalim, d tisuqqlin ɣer tutlayt taqbaylit i d-giɣ d iɣiwsan imenza (objectifs primordiaux). Wigi-nni d idlisen n tussniwin yerzan tafizikt, wid uran imasfiziken imeqranen icban Copernic, Gallilée, Kepler, Newton, Maxwell, Einstein, Hawking, atg. Idlisen-agi d tigejda, d isulas n tfizikt. D wid yeddan s tizri n wakud, uɣalen tura d imahilen imazrayen (ouvrages historiques) yellan d tasbeddit (fondation) n tfizikt. Ihi, sya ar da, imir ad yi-d-yili cwit n wakud usgunfu, ttarreɣ-tt i tira, ssawaḍeɣ (ttkemmileɣ)-ten. Ayagi si tama, seg tama-nniḍen, a-t-an nettmeslay nekk d kra n yimeddukal-iw imasfiziken iqbayliyen, iqedcen deg unnar unadi yuẓan di tfizikt, ɣef yisuraf d warmud i ilaqen ad ten-nger i wakken ad asent-nesnerni ccan i tussna d tmussni tiqbayliyin, ad as-yettwaɛqal i teqbaylit wayla-s, iseɣ i tuklal, s lmendad n wussisen imasnagzayen (efforts intellectuels) n tarwa-s, d wid akk i d-yufraren deg umaḍal irkelli. Γef waya, ad d-bedreɣ d imedyaten, gar-asen amesfizik aɣisan ameqran yettwassnen deg umaḍal s timmad-is, Prof. Hamid Ait Abderrahim (n Tiheṛt, maca taddart-is n At Buabdeṛṛaḥman n At Wasif).\nD anemhal n wammas ameqran ugar n tmurt n Biljik, SCK-CEN (ideg xeddmeɣ tura), i yerza unadi ɣef tezmert d wassnasen-is iɣisanen yuẓan. Ḥamid At Abdeṛṛaḥim, d anemhal n usenfaṛ MYRRHA ideg nqeddec akken. D asenfaṛ amezwaru di ddunit meṛṛa, ara yessmlilen i tikelt tamenzut, urǧin i da tt-iga umdan, asrurad n ipṛutunen (Accélérateur de protons) i wakken ad iseddu yis-s anamyag aɣisan (Réacteur Nucléaire) issenfayen (isseqdacen) inutṛunen iruraden (neutrons rapides) i wakken ad « yesserɣ » deg-s ayen i wumi neqqar « tuṛsaḍ tiɣisanin » (déchets nucléaires). S wakka a-t-an a nessiweḍ ad nefru ugur-agi n turṣaḍ tiɣisanin, i iɛeggben anegmu n usexdem n tezmert taɣisant deg yinagrawen uzmiren isarawen n tezmert taliktrit (Systèmes énérgétiques générateurs d’électricité). Ayagi mačči d menwala ad t-issalin.\nIhi ilaq ayen yakk uɣur ssawḍen tarwa n teqbaylit, ad as-d-yeqqim d ccan-is i talsa, ad as-yettwaɛqel. Yella diɣen umasnagurfizik Prof. Rachid Ouyed, n At Abdelmumen n Iwaḍiyen. Prof. Rachid Ouyed, seg gar yimazzagen imeqranen yufraren di tussna n tagurfizikt, yettwassen s turda i d-iger ɣef tilin n « Nova n ikaṛken » (Quark Nova), anerdem n yitran n yinutṛunen ɣer taggara n tudert-nsen. D aselmad amnadi di tesdawit n Calgary di Alberta, tamurt n Kanada. Mass Prof. Madjid Boutemeur, d amasfizik n tizleɣwa deg wammas awrupi unadi aɣisan CERN, si tama-s diɣen, ha-t-an iger-d isenfaren icban wigi i d-bedreɣ s ufella-a, i lmend n usnerni n wazal d ccan n teqbaylit, s wudem-is d tutlayt n tussna d tmussni, mačči kan d tutlayt n « Cna d cḍeḥ », akken yeqqar Lwennas MATOUB, ilan tajmilt tameqqrant, yesgunfu di talwit. Di taggara, iniɣ belli nekk xeddmeɣ annect-a, acku umneɣ belli ass-a, tedda takti n Dda Lmulud At Mɛemmeṛ. Armud-agi i ggareɣ, nwiɣ-t d tiririt i « Tabṛat i Muḥend Azwaw”. Riɣ-d s wakka ad d-rreɣ i tiɣri-s, anida yesḥassef ayendin acimi imasnagzayen, isdawanen d imussnawen imaziɣen imezwura, icban Apulée, Saint Augustin, Tertullien, Franton, Ibn Khaldun, … ur ten-yewwi ara lḥir i wakken ad arun, ad sneflin tutlayt nsen, yeddan di tilla nni yezrin ? Nemgal n waya, dhan-d d iqeddacen n tutlayin tijenṭaḍ, tid yesnernayen, yessegman igduden d iɣerfan-nniḍen, deg umur n tarwa-nsen.\nAss-a, ilaq ad tbeddel tegnit fell-aneɣ, bezzef tura i « nesserwet, εebban wiyaḍ »! Tura, iniɣ : Basta !\nAwal-ik n taggara…\nAcu ara d-rnuɣ, s nnig n wayen yakk i d-nniɣ s uffella-a ? Ttxilwat a wid i yi-yeqqaren, ad yi-tessurfem imi ssugteɣ awal. Ḍemɛeɣ ur uẓayeɣ ara fell-awen s nnig tilas. Bɣiɣ ad ken-cekkreɣ kunwi s ineɣmasen yettarun s teqbaylit d tmaziɣt s umata. Ad d-cekkreɣ, ad ssiwḍeɣ tajmilt i yimezwura-nneɣ, d wid akk i yi-yerran ad as-geɣ i teqbaylit tasga deg wul-iw, s yisem-is i as-giɣ isem i wayen akk ttwalint wallen-iw. Tanemmirt i kečč a Ḥusin, ad snemmreɣ diɣ Aɣmis n Imaziɣen i yi-d-ifkan tagni- agi, i wakken ad d-awiɣ awal ɣef wayen i yi-yerzan d wayen i yi-yurzen: anegmu n tutlayt taqbaylit, ad temmed d tutlayt n tussna d tmussni. Tanemmirt s tussda.\nArticle précédent‘’Bɣiɣ ad iliɣ d amedya i tid yerran lebɣi-nsent ɣer ṭṭarf…’’\nArticle suivant16 n yiseggasen segmi yemmut Ḥamid Kasimi


Q=16	C=16	SS=0	LS=0	PS=0	DC=0	LC=0	SD=0	BS=7	G0=15	G1=12	G2=4	DLID=ber_Latn	BODY=John 9 (Tamajaq Portions)České uživatelské rozhraní\n2 Əssəstanan-tu nalkiman-net ənnan-as: «Əššix, mafel ihəw-d' aləs a imos əmədderɣəl? Ak əddəlil n abakkad-net, meɣ ak abakkad ən marwan-net?»\n3 Inn-asan Ɣaysa: «Wərmad iddirɣal fəl əddəlil n abakkad-net, wala deɣ abakkad ən marwan-net. Wər iddərɣal ar y a fall-as tətəwənəy tarna ən Məššina.\n4 Iwar-anaɣ ad naknu əššəɣəlan ən wa di-d-issəglan iket di ad ig'azal, fəlas ehad izay-du, amaran wər t-illa i daɣ-as ifragan əššəɣəl.\n5 Iket əheɣ əddənet əmosaɣ ənnur n əddənet.»\n6 As iga batu ta, issotaf daɣ amadal, ig' arat ən talaq əs təsutaf-net, issəlal-tat i šittawen n əmədderɣəl,\n7 inn-as: «Aglu širəd udəm-nak daɣ təɣazart ta n Siloxam (esəm wa almaɣna-net anammazal.) Igla əmədderɣəl iššorad udəm-net, as d-iqqal da ihannay.\n8 Ad gannin naragan-net, d aytedan win t-ənaynen imos əmansay dat awen: «Ak awa wərgeɣ əmədderɣəl was faw iqqim itansay?»\n9 Wiyyad gannin: «Ənta daɣ awen.», wiyyad ənta da gannin: «Kala, tulat ɣas dər-əs iga.» Ənta amaran igannu: «Nak daɣ awa.»\n10 A tu-sastanan gannan-as: «Məni esaway was təgrawaɣ asawad-nak?»\n11 Inn-asan: «Aləs as gannin Ɣaysa, a igan arat ən talaq, təzzar issəlal-tat i šittawen-in, inn-i ad aglaɣ əšširədaɣ udəm-in daɣ təɣazart ta n Siloxam. Əgleɣ əššoradaq-qu ɣas, əgrawaɣ asawad-in.»\n12 Ənnan-as: «Ma iga za aləs wədi?» Inn-asan: «Wər əssena».\n13 Əlwayan aytedan win aləs was kala ad imos əmədderɣəl, har dər-əs osan Farisaytan.\n14 Ənta əzəl ən təsanfawt ən Kəl-Əlyəhud a daɣ iga Ɣaysa talaq, issəswad əmədderɣəl wen.\n15 A tu-sastanan Farisaytan əntanay da d asaway was igraw asawad-net. Inn-asan aləs wa: «Arat ən talaq a iga fəl šittawen-in, əššoradaɣ udəm-in, amaran əmərədda əhannaya.»\n16 Ad gannin arat daɣ Farisaytan: «Aləs wa igan arat wa, wər d-ifel Məššina fəlas wər isassahat əzəl ən təsanfawt-nana.» Ənnan wiyyad: «Alɣalamaten šin, manəmmək as tanat-z-ag' awedan imosan anasbakkad?» Təzzar əmməzrayan daɣ talɣa ten.\n17 Təzzar əlasan əsəstan n aləs was kala ad iddərɣal ənnan-as: «Kay a innan izzozay-kay aləs daɣ taddarɣalt, əməl-anaɣ aw'as tordeɣ as imos-tu.» Inn-asan: «Ənnəbi a imos.»\n18 Əglan Farisaytan wər əzzəgzanan as aləs wa kala ad iddərɣal har du-sassaɣran imarwan-net.\n19 Ənnan-asan: «Ənta da da barar-nawan was tənnam as d-ihəw da iddirɣal? Məni təməwit tas igraw asawad-net əmərədda?»\n20 Ənnan-asan marwan n aləs: «Nəssan as barar-nanaɣ a imos, nəssan əntada as as d-ihəw da iddirɣal,\n21 mišan wərmad nəssan təməwit tas igraw asawad-net, za wala deɣ awedan wa t-issəswadan. Səstənat-tu iman-net, fəlas aləs waššaran a imos ifragan ad ammagrad daɣ talɣa ta tu-təqqalat.»\n22 Batu ta wər tat-əgen marwan-net ar fəl təksəda ən muzaran ən Kəl-Əlyəhud fəlas tənna a gan awedan kul wa iggəyyen as Ɣaysa a imosan Əlməsix, wədi ad t-əkkəsan daɣ tiddawat ən təməzgədda ən Kəl-Əlyəhud.\n23 Awen da fəl ənnan marwan-net: «Tušaray-net təšišawad-tu dawan ammagrad daɣ talɣa ta tu-təqqalat, səstənat-tu.»\n24 Əlasan-du Farisaytan teɣaray n aləs was kala ad imos əmədderɣəl ənnan-as: «Iksad Məššina təməla tidət. Nakkanay nəssan as aləs di anasbakkad.»\n25 Inn-asan aləs wa: «Nak wər əssena kud anasbakkad a imos wala. Arat iyyanda ɣas daɣ əssana: as kala ad əmosaɣ əmədderɣəl, əmərədda amaran əhannaya.»\n26 Dəffər awen ənnan-as: «Ma imos arat wa dak-iga? Məni esaway was kay issəswad?»\n27 Inn-asan: «Arat wədi ya əmalaɣ-awan-tu mišan wər di-təssəsamam. Mafel as təram a dawan-t-ələsaɣ emel? Meqqal ak kawanay da a təram ad təqqəlam inalkiman-net ketnawan?»\n28 Ərbadan-tu ənnan-as: «Kay a imosan ənalkim-net, nakkanay inalkiman ən Musa a nəmos.\n29 Musa nəssan as iššewal-as Məššina, amaran aləs wədi wər nəssen sas d-iha fadda.»\n30 Inn-asan: «Aləs wa wər təssenam wala sas d-iha mišan izzozay-i daɣ taddarɣalt! Arat ya wa ənta a isammaklalan wəllen!»\n31 Təssanam as Məššina wər iqəbbəl šiwatriwen ən nasbakkadan. As das-ibbərdag awedan, itamazal tara-net, əddi ad iqqabbal šiwatriwen-net.\n32 Wər kala ad itawasla awedan issiswadan i d-ihəwan əd taddarɣalt.\n33 Ənnar imos as aləs di wər d-ifel Məššina, wər z' ifrəg igi ən wala.»\n34 Haraššen-tu ənnan-as: «Ko! Adis kay was as du-təhuwa da təmosa təbəluləq n abakkad, kay a iran a dana-takfaɣ alfaydaten?» Təzzar əstaɣan-tu daɣ adag wen.\n35 As isla Ɣaysa əmazal wa igan da, təzzar iswad y aləs wen har t-igraw inn-as: «Kay ak təzzigzana s Ag Awedan?»\n36 Inn' aləs i Ɣaysa: «Əməl-i a wa imos, Əməli-nin, fəlas areɣ a sər-əs əzzəgzəna.»\n37 Inn-as Ɣaysa: «Tənayaq-qu, amaran ənta dada dak-imməgradan da.»\n38 Inn-as aləs: «Ayew, Əməli-nin, əzzigzanaɣ.» Təzzar issəjad-as.\n39 Amaran inna Ɣaysa: «Nak assa a d-əgeɣ əddənet fəl ad agu əššəriɣa, y ad əswədan win wər nəhənnəy, addarɣalan win hannaynen.»\n40 Əslan arat daɣ Farisaytan win dər iddew y awa inna da ənnan-as: «Daɣ adi nakkanay da iməddərɣal a nəmos?»\n41 Inn-asan Ɣaysa: «Ənnar təmosam iməddərɣal wər za tilem lahan, mišan dad imos as təgannim: "Nakkanay nəhannay", wədi kawanay təllam-tu əd lahan.»


Q=2	C=0	SS=0	LS=1	PS=1	DC=0	LC=0	SD=0	BS=4	G0=60	G1=33	G2=9	DLID=ber_Latn	BODY=🔊 Urar ɣer Imaziɣen n Arrif | Le RIFAIN\nAss amezwaru, ddfuɛ d ca nneɣni\nAzgen ameqqran n wuraren di Arrif ttuɣa tteggen-ten yiwdan zegga tili kemmlen, salan zi tmeyra. Uraren-a wer ttkemmilen ar ɣa bdan ɛawed di tkerza. Ittsemma ttuɣa qqnen nican ɣer tudert n Urifi d netta mamec iqqen ɛawed ixef-nnes aked tmurt i zi ittedder. Tamɣra tettekk ar tnayen n simanat n lefraḥet d leɛwayed. Umi imsaren ibeddilen Isusyu-demsanen, yedwel urar ittekk telt yyam, ca n twalatin lexxu ittekk ijjen wass waha. Urar ibeṭṭa jar taddart n mulay d teslit, mamec ittili ula deg izuray n ddcar mani izeddeɣ mulay d teslit.\nQbel ma ad yili urar, argaz ittcedda awal x tḥenjirt uca yettili lɛedran. Ɛad i dd-ittas wurar, ca n twalatin taḥenjirt tcerreḍ tiggezt maḥend ad tini jjmaɛet belli safi aqqa-tt lux x yiri n wergaz. D abarru n leɛwayed i yettilin di tmeɣra, am ddfuɛ i dd-itteffɣen zi taddart n mulay ɣer teslit, ttawyen akid-sen min ɣa ɣersen d ijjen usenduq dag-s timeslayin i tetteḥwaja teslit. Aked tlewliwin n temɣarin d yezlan iccatent aked tiyyita n wallun i yeggur ddfuɛ-a. Awern-as ttasent-id ɛawed ɛadat nniḍen, ameknaw lḥenni, d sbeɛ yyam i di ttraḥen lwalidin n teslit maḥend ad ssijjen x yellitsen. Iwa xmi ɣa ffɣen yina, xenni ɣa tekker nettat ɣer wenwal ad tebda ad texdem, ad tedwel d icten zi lall n taddart.\nTinamitin n wurar : ddfuɛ d tmeslayin nniḍen\nDeg wussan imezwura n wurar, ttnejmaɛent temɣarin di taddart n teslit, mani ttneyrawent x imendi i yettwaggen di lwest-nnes ijjen uḥebbi iccur s waman d tnayen n tmellalin d ijjen uxelxal n tyemmat n teslit ittwaggen s nnuqret. Din imukan nniḍen deg wemkan ma ad ggen imendi tteggen aren. La d imendi la d aren ttawyen-d rrzeq d lxir, aman d tnayen n tmellalin ttawyent-id tarrawt. Axelxal la d netta ittawi-d lxir d wagla.\nTimeɣarin ad bdant ad wtent lemɛani s yizlan i ttɣennjent, tayemmat n teslit ad tecḍeḥ s-nnej i imendi-nni. Nettaf da Taslit nettat teqqen ɣer yemma-s s waṭṭas, d tayemmat ig ittbeddan s ijjen weḍar maḥend ad tessuyur urar-nni, ɛawed ḥuma ad twessa mliḥ yelli-s ɣa yeggen la d nettat lɛucc-nnes.\nXmi ɣa salant zi ccḍiḥ, yerrwent imendi-nni. Tayemmat ad teḥḍa timellalin i ɣa yecc mulay d teslit zi ssa d usawen. Minzi aqqa timellalin x-asent i tettbedda tarrawt. Tussna Tamaziɣt tettic-as ijjen waddur i tmellalt. Tessagg°aj tiṭṭawin n yiwdan, tettawi-d lfall. Mala weḍḍrent timellalin-nni iwa xenni aqqa tamɣart ataf wer tzemmer ad taru.\nDi taddart n mulay ad sswejden ddfuɛ, mani ttawyen tirezzifin i taddart n teslit, aked taɣarest. Aḥuli-nni ɣa awyen ad x-as ggen s nnej nnes ijjen ukettan yegga ameknaw sejjada, ad as-ggen lḥenni i tcekrad-nnes. Lḥenni ɣer Imaziɣen netta yeqqen ɣer lefraḥet d tudert. S uyenni xmi ittmetta ḥedd ixess la d ijjen ma ad igg lḥenni. Mala yegga ḥedd lḥenni, ixes ad yini ila ussan uxeyyeq x umettin safi ɛdun. Aḥuli-nni ad t-wcen i yijjen uḥudri itteɛna-d i mulay maḥend ad t-igewwed ɣer taddart n teslit.\nAked uraji n teslit i ddfuɛ, tiwzirin ad ggent taslit di lwesṭ, uca ad d-tas ijjen tḥenjirt ɛad d taɛezrit ad teddez lḥenni deg ideydi. Ddegg-a tteggent maḥend ad beɛɛden tiṭṭawin n yiwdan d tmegga n ugezzen x teslit. Taɛezrit d nettat tetteddez lḥenni teqqar ijjen yezli :\nA Rebbi smun-as i teslit da iqqimen\nḥarbent x-as lmalakat d ṭṭelba yeqqaren\nDi tmeddit ad yebda lḥenni, xmi ɣa ittwagg ijjen uḥebbi n lḥenni zzat i teslit. Aḥebbi-nni tteggen-as ticumɛɛatin, ɛawed teẓẓun dag-s ijjen tmellalt di lwesṭ-nnes. Qbel ma ad ggen lḥenni-nni ttceddant fus n teslit s ijjen tnayen n iɣidwan, ad t-qqnen di lmeɛsem n ufus-nnes. Tenni ɣa yeqqnen ffus-nnes afusi ixess ad tili temlek, tenni ɣa yeqqnen fus aẓelmaḍ ixess-as ad tili ɛad d taɛezrit. Manaya ixes ad yini ila taḥenjirt tettmuttuy zi tuɛezzareyt ɣer lemlak. Xmi ɣa salant timɣarin zi merra manaya, ad bḍant lḥenni-nni x tinni yeḥḍarent minzi ttɣilen ila lḥenni-nni ittawi-dd sseɛd maḥend ad ɣer-sent yili la nitenti ijjen wergaz.\nDi taddart n Mulay ass-a qqaren-as lḥenni ameẓẓyan, mani tiḥenjirin ssujadent macca, ferrḍent taddart, tseyyaqent, ttgeffaḍent ixxamen. Aked manaya, qqarent izlan, ceṭṭḥent, xmi itteɛqaben zi ddfuɛ-nni zi taddart n teslit, mulay ittegg ijjen umensi, ttasen-dd inni t‑yudsen waha.\nAss wis tnayen : Leɣramet d Rraziq\nTalwiḥt n Ɛbdelqader Sekkaki\nDi tuffut-a tanita umi ttlaɣan lḥenni ameqqran, ɣerrsen ca n uḥuli s ufus n ca n ijjen zeg yemɣaren n ddcar. Taddart ittili dag-s ddriz, lharaj, timɣarin ssewjadent amekli d umensi d nitenti ttɣennjent izlan. Ku icten zzag-sent ixess-as ad temmel anict i tessen n yezlan. Kul icten ɛawed teccat-d lemɛani x mulay niɣ x tselit.\nDi llilet-nni s ixef-nnes, tticen amensi i inewjiwen, zegga i d-usin ɣer lḥenni ameẓẓyan. Ttadfen yirgazen zeg ijjen tewwurt iṭṭurfiyen, uca ismuna-ten wawal, aharred d umharwaḍ x min ten-yecqan. Ula kṭer x tfellaḥt d ssabet, tili ttasen-dd lefquyat qqaren lquran zi twalat ɣer tenniḍen.\nTimɣarin ɛawed nitenti ttnejmaɛent di ca n uxxam. Zegga ɣa ccent macca uca ad tebda lfurjet aked iɣennijen n imedyazen. Ittsuren aked tlewliwin d wallun ittzebziben d temja i di ttsuḍen. Ijjen zeg imedyazen-nni ttraḥ yirrew-dd leɣramet. Kul ijjen mala iwca ca n ttmenyat, ittas-dd uberraḥ iqqar isem-nnes ḥuma ad iɛaren inniḍen ad wcen la d niteni lḥeqq-nnsen zi leɣramet.\nZegga yemsar aṭṭas n ibeddilen deg wagdud Arifi, wer qqimen lwacunat ttawyent-idd tiseḍmiwin n leɣnuj, Tayemmat d nettat i dasen-yeṭṭfen amkan, tedwel tjemmeɛ leɣramet s ufus-nnes, niɣ ca n ijjen i das-itteɛnan i mulay. « Abarreḥ » ila dag-s aṭṭas n lfurjet, luxa wer zzag-s iqqim walu qaɛ, ula kṭer xminni itteydar ubarraḥ yisem n buleɣramet-nni i tt-yewcin.\nMulay ad yireḍ ijj n ujellab d acemlal aked ijj n uselham ad as-tessers weltma-s lḥenni x ufus-nnes ad yeqqim ad as-d-unuḍent tnayen n tḥenjirin kul icten zzag-sen tkessi ijj n tcummɛet, zi tmeslayin i das-ixess ad igg ad iwwet lḥid s ufus-nnes i yeccuren s lḥenni, ta d ijjen ɛada d taqdimt s waṭṭas.\nlḥenni x lḥid\nRraziq, ɛada d Tmaziɣt yemsar-as useslem\nZegga ɣer rewḥen inewjiwen ɣer tudrin-nnsen, ad dd-asen ca n imeddukal n mulay ad as-ssyireḍen ijj n ujellab d ijj n lbelɣa d tacemlalt, ad x-as ggen lqebb ḥuma ataf wudem-nnes wer d-ittbin, xenni iwziren i kid-s illan ad t-id-awyen ɣer lwesṭ. Tnayen n tseḍmiwin n iḥudriyen i ɣa yilin, icten ad tbedd ṭṭerf i mulay d icten nniḍen a x-as tagg°ej cwayt, dinni ɛawed ijjen tnayen n tḥenjirin ad ksint ibunda d icemlalen d ca n tqedwah dag-sen mazher ttruccant x inni iḥḍaren.\nTnayen-nni n tseḍmiwin ad bdant ad ad raḥent ad d-asent zi tewwurt n wexxam n mulay d nitni qqaren subḥayni lxaliq. Taseḍma tis snat ttɛawed i min tenna tis tnayen ar ɣa awḍen ɣer wazzareg/lemraḥ mani llan merra inewjiwen. Ad ssɣimen iwziren mulay sselṭan x ijj n tnebdant aked tlewliwin n temɣarin. Da yina d izlan illan di Subḥayni Lxaliq :\nSubḥayna lxaliq subḥayna rraziq\nSubḥayna lbaqi baɛda lxala’iq\nRḥemna ya allah wa rḥem waldina\nHuma rebbawna w rḍaw ɛalina\nRḥemna ya allah w rḥem jdudi\nJududi yufna taḥta lluḥudi\nRḥemna ya allah w rḥem cababi\nCababi yeḥya fawqa tturabi\nKalamu allah ḥaqqan naqulu\nWa ma Muḥemmad ila rasulu\nKalamu allah ḥaqqan ɛalayna\nWa ma Muḥemmad illa nabina\nKalam allah ḥaqqan muḥeqqaq\nWa ma Muḥemmad illa Museddaq\nManaya ittili sebɛa n twalatin, nessen belli nnumru n sebɛa lebda ittemɛawad di tussna n Tmaziɣt d tussniwin nniḍen, zi senni ttasen-d imeddukal d inewjiwen ijjen ijjen ad sellmen x mulay uca ad t-jerren iwziren ɣer wexxam-nnes.\nDi taddart n teslit, ad tili lfurjet n yizlan, mani tamɣart tyirreḍ arruḍ asebḥan i ɣer-s, lizar acemlal d uḥezzam, telsa nnuqret, uca ijjen temɣart zi tenni i yeḥḍaren tjemmeɛ leɣramet, ttkemmalent ayenni s umensi.\nAss wis tlata : Lqubbet d arewwaḥ\nDeg wass-a wanita, tiweltmatin d teɛzriyin i yudsen i teslit. Tterrant-as taynit di min iqqnen ɣer warruḍ-nnes, aẓẓli-nnes, syirrḍent-as ijj lizar d acemlal, tyirreḍ akid-s nnuqret (ixelxalen, timrisin, tiseɣnas…). Aked manaya, qqarent tiḥramin d temɣarin izlan n lalla buya, ccatent-idd lemɛani x beṭṭu n teslit x yemma-s, x wergaz..\nXenni, teffeɣ teslit xminni ɣa tegg ijjen lqubbet ad ad idel udem-nnes. Zi tnamitin i yellan: Ad tt-ijerr baba-s ɣer berra i taddart mani tt-ittraja mulay.Ad tt-iɛawen baba-s ad tniy x uyis. Din ca n tnamitin: Xminni ɣa teffeɣ teslit zi taddart, ixess la d ijj n lḥajet ma terreẓ, ixess kulci ad iqqim deg wemkan-nnes amek yella. Ɛawed, ixess ad teqqim tettjerra ijj n tsilit-nnes.\nXminni i tt ɣa iɛawen baba-s ad tniy x uyis. Ad temmutti ɣer taddart n mulay, akid-s lwacun-nnes d nitni ccaten deg wallun qqaren izlan. Ca zi tqebbal n Arrif, ixess xminni i dd‑ɣa‑dewlen inni n teslit wer ttekken ca abrid i di raḥen. Manaya maḥend zeɛma ad ssig°jen tiṭṭawin n yiwdan d lfall aɛeffan. (Lux wer qqimen yeysan, dewlent ṭṭumubinat deg wemkan-nsen).\nXmi ɣa taweḍ ad dinni taf taslit tamɣart-nnes. Ixess ad tessuref s uḍar-nnes afusi xminni ɣa tadef zi tewwurt, tticen-as ijjen uḥebbi dag-s aɣẓaẓ d tmiẓiḍin, tneṭṭer-it nettat x yenni iḥḍaren (manaya ca zzag-sen tteggen-t deg wass wis sebɛa). Qqaren qa wenni iḥerḍen x waṭṭas zeg weɣẓaẓ-nni ad as-nnurẓment tiwwura n lemlaj d rrzeq deɣya. Xenni, ad traḥ ɣer wexxam n wergaz-nnes, deg ijjen wemkan ila ssewjden-as-t qbel, ad ɣer-s iraḥ din wergaz-nnes ad as-issudem azellif, merra manaya yettili deg ijjen uklima n lefraḥet d yezlan d tlewliwin.\nxmi tteqfil nayen n simanat, trezzef ɣer taddart n lwalidin‑nnes, i twalat tamezwarut, d tanewjiwt.\nAssa nessiw x ca n leɛwayed i yeqqnen ɣer Urar di Arrif. D tidet leɛwayed ttbeddalent zi teqbilt ɣer nneɣni , ca n twalatin zi ddcar ɣer wenneɣni. Izemmer tili nettu ca n tmeslayin, wer tent-id-nenni, maca negga tizemmar maḥend ad nessreɣ tifawin x tmeslayin timeqqranin waha. Zemmren imerzzuten ad fesslen s tira, kṭer ukṭer di leɛwayed-a n tmeɣra di Arrif. Ula d leɛwayed nneɣni yegguren ad weḍḍren mala wer nekker ad tent-nzemmem.


Q=6	C=4	SS=2	LS=2	PS=0	DC=0	LC=0	SD=0	BS=2	G0=42	G1=21	G2=9	DLID=ber_Latn	BODY=Baz'Art Poétique: Megrurez, tamacahut sɣur Jeǧǧiga At Benali\nMegrurez, tamacahut sɣur Jeǧǧiga At Benali\nAmacahu, tamacahut ad telhu, ad tekk nnig n usaru, ad taweḍ annect n ujgu !\nUqbel zman n tterka, di tmurt ur nessin ara...\nYella yiwen n selṭan, selṭan ala bab n yigenwan, yesɛa snat yess-is amzun d ayyuren di lqaɛa : imezran d akbal yewwan, allen d tizegzawin am yigenni n tefsut, ma d udmawen d lemrawi; mebɛid i d-ttaran tafat. Tamenzut yefka-tt, tedda d tislit ɣer yiwet n tmurt ibeɛden, ma d tamecṭuḥt i wumi qqaren Megrurez, seg akken tegrurez, tif iṭij id d-icerqen, yugi ad tt-yef-k, imi irebba mliḥ tasa fell-as : izmer fell-as ad ifek amemmu n tiṭ-is. Tin ɣer-s, ira ad teqqim ɣur-s ard temmed, ad tissin ddunit, yerna ad yerwu lemwansa-s. Imi tamenzut yesɛa, truḥ mebla ma ṛwant-tt wallen-is, ɣef waya ul-is yugi ad ithenni. Mi tedda weltama-s d tislit, Megrurez teǧǧa-tt meẓẓiyet, maca simmal tettnerni, tettnerni ṣṣifa-s, terna tiɛubja, imi weltma-s uqbel ad teddu temla-as yal d tamusni; ayen akk i tezmer ad t-tissin tmeṭṭut lawan-nni; ama d aniwel, ama d izeḍwan, ladɣa aẓeṭṭa n yibrenyas. Ala weltma-s kan d baba-s i tesɛa,. Asmi d-tlul i tečča yemma-s.\nZrin yiseggasen, Megrurez tewweḍ d tilemẓit, ulac win ur d-neqsid baba-s ad s-tt-ifek, selṭan yeqqar kan mazal-itt meẓẓiyet. Ma d Megrurez ayen i tt-iceɣben ugar n wannect-n ad tẓer udem n weltma-s tawḥidt, ur teẓri seg wasmi tedda d tislit. Dɣa seg wakken tejjem weltma-s, yal ass tettezzem di baba-s, amek ur ttemlilint tyessetmatin i d-yurew yiwen uɛebbuḍ, teqqar-as kan : "amek sɛiɣ weltma amzun ur tt-sɛiɣ, tasa-w att-a la yid-thedder fella-s am uzal am yiḍ", baba-s ittsebbir deg-s yeqqar-as : "Aha kan ṣber ! Ad d-yass wass ad temmeẓẓremt, ala idurar ur nettemlili ara !"... Anebdu yettak-iten i lexrif, tafsut i tegrest, iseggasen zerrin, zerben, ttemcabin d tirni, Megrurez qrib tuyes weltma-s. Yuɣ lḥal, ulawen ttemsawalen, ula d weltma-s la tettmeslay fell-as, tcedha-tt ad tt-twali. Imi i yerna ɣur-s weqcic, inna-as wergaz-is creḍ fell-i i myehwan ad yeḍru, dɣa tecreḍ fella-s ad s-d-yawi weltma-s n tasa ad tt-tẓer. Argaz yedda-as di lebɣi, yerza ɣer tmurt n selṭan; deg-s ad iḍil ɣef iḍulan, deg-s ad yessemlil tasa d wayen turew. Megrurez akken tesla s lexber, tefreḥ, am tin i d-iɛawden talalit, maca ṣelṭan yugi, imi netta d amɣar ur yezmir ara i tikli, yerna ur yettkil ara. Arnu ɣers, yugad ɣef yelli-s; abrid iḍul, tiẓegwa ɛemrent s lewḥuc, ɣas akken lweḥc yellan di bnadem iɣleb akk widen nniḍen. Ma d Megrurez, ɣas akken yugi baba-s, tesɣer aqerru, tḥellel baba-s ad s-yanef ad teddu, ma d aḍeggal yenna-as : "Ur ttagad, ɣas kkes aɣilif seg ul-ik, fella-as ad qableɣ kulci''. Selṭan yeqbel maca am win i yettewten, yefka yelli-s ɣer tmurt ur tessin, ma d Megrurez ɣas yewɛer ubrid, tikli ɣezzifet, tɛemmed i yal cci, awid kan ad tzeṛ tin i s-d-teǧǧa yemma-s. Mi teddun deg ubrid, argaz n weltma-s ineṭeq-d wayen n dir deg-s, d ayen ur ɣef tebni Megrurez wala weltma-s. Imi i s-teɛjeb teqcict, iteddu ihedder-as-d yiman-is : amek ara yexdem i wakken ad tt-yernu d tameṭṭut tis snat, maca yeẓra selṭan ur iqebbel ara, tameṭṭut-is akken nniḍen, ɛad Megrurez i yerran deg-s laman. D acu ara yexdem, wemcum ? Yewweḍ almi d yiwet n teẓgi, yeǧǧa-tt dinna, deg yiwen n yifri, win wer nesɛi tasa, isbedd-as taklit d taɛessas, inna-as : "ur teẓriḍ weltma-m alamma tqebleḍ ad tiliḍ d tameṭṭut-iw, ma tugiḍ xas ad mlilen yidurar ur tettemlilimt ara kemm d welma-m" yeǧǧa-tt din am tixsi yexnunsen deg yidammen-is, maca At Ṛebbi ur tt-ǧǧin ara, llan-as-d di lmendad. Taqcict tameɣbunt, amek ara texdem, trin tsuma ad tt-tesserɣ, amek ara taɣ aslif-is ? Amek ara tsebbel weltma-as ? Teqqim kan tejreḥ iẓri-is tugi ad teqbel i yebɣun yeḍru. Argaz amcum yeddem taksiwt n Megrurez, yezla tasekkurt di lexla, yessames-as idammen-nni i teksiwt n teslift-is, yewwi-tt d ttbut ɣef wayen yeḍran : " Megrurez ččan-tt wuccanen di teẓgi m lewḥuc". Mi yewweḍ s axxam tameṭṭut testeqsa ɣef weltma-as anda tedda, yesken-as taksiwt-nni yeččuren d idammen: "Aya d waya i yeḍran d Megrurez". Tin yerǧan weltma-s, yenjer yiẓris tiregwa, tru udan d wussan, almi tuyes, tumen s tmettant n weltma-s, ɣas akken tasa-s tcelleḥ, tugi ad teḥlu. Ma d baba-s ameɣbun akken, i t-yewweḍ yir axbir ɣef yelli-s taɛzizt, ɣer tagara n wussan-is, yedderɣel, yeṭṭef tasga. Σeddan yiseggasen, Megrurez mazal-itt d tameḥbust di teẓgi m lewḥuc, ma d ṣṣifa-as trennu, tettnerni yal ass, udem is yettfeǧǧiǧ am tcemmaɛt ireqqen...\nYiwwas deg wussan, yerza ɣer-s umcum-nni am wakken yuɣ tannumi, dɣa, iwakken ad tsellek aqerru-s, tufa-d ccufa, tenna-as : " Imi medden akk dayen ḥesben-iyi mmuteɣ, ad qebleɣ kan ad k-aɣeɣ, maca ad sutreɣ deg-k taɣawsa." Irra-as umcum-nni : "tura imi tqebleḍ suter-d i m-yehwan". Tenna : « Imi akka i d lɛadda-nneɣ, teẓriḍ. Uqbel ad dduɣ ɣur-k ilaq ad k-ẓḍeɣ abernus amllal.» Teɛedda sakin Megrurez, tsuter-as ad as-d-yawi ifeggagen d trigliwin ad s-d-yernu ided akked wulman imellalen ad s-teẓḍ abernus. Argaz ur yuki i wayen i s-tettnawal Megrurez, yewwi-as-d ayen i s-tenna, teẓḍa-as abernus. Seg akken i s-yeɛjeb ubernus-nni yelsa-t, mi yekcem s axxam-is, akken twala tmeṭṭut-is, din din teɛqel tiɛubja n weltma-s, terra ɣer wul-is tiyita tečča, tessusem kan. Maca tetḥeqq mazal weltma-as tedder, tenna-as i wergaz-is : " Ay argaz anida akka i d-tuɣeḍ abernus-a, yecbeḥ nezzeh, dayen werǧin ẓrint wallen-iw", yebda itettel yiles-is yebda sakin yesqewqiw, imiren i d-tewwi ttbut. Azekka-nni tekker tafejrit, tɛus argaz-is almi i yeffeɣ, teḍfer-it ɣer wanda tettwaḥbes Megrurez, terǧa-t almi i d-yuɣal, temlal sakin d weltma-s yuɣalen d azerzur si ṭiɛfan, mlalent tyessetmatin amzun yemlal wayyur d yiṭij. Megrurez tules i weltma-as ayen yeḍran yid-s, i s-yexdem urgaz-is, tin teggul ad terr ttar, ard tezzu d tasa n urgaz-is akken yezza tisiswa-nsent d tin n babat-sent. Tuɣal-d d tazla ɣer uxxam-is, tettxemmim amek ara texdem ? Dɣa teddem tezla mmi-s, xas akken d tasa-s ula d nettat, teẓra dayenni kan ara yeqden tasa n umcum, tega-as-t-id i wergaz-is d imensi...\nAkken i d-yekcem, yečča imensi-nni i s-thegga tmeṭṭut-is almi yeṛwa, yesteqsa ɣef mmi-s anda yella imi ur t-iẓri ara mi d-ikcem. Terra-as-d tmeṭṭut-is : « Mmi-k atan di tɛebbuṭ-ik, teččiḍ-t d imensi ». Argaz ur yefhim ara yerra-as-d : « A tameṭṭut d acu i la d-teqqareḍ akka ? ». Tenna-as « Ass-a iḥuza-k wayen i d-iyi-iḥuzan, imi ttar yettuɣal, ad tezzu tasa-k akken tezziḍ tasa-w », imiren teffeɣ-d Megrurez, akken i tt-iwala irfed ajenwi ad tent-ineɣ di snat, maca At Ṛebbi rran-d s yiqin, Megrurez tuɣal d titbirt tewwet deg wafriwen-is tufeg, iɛedda ad iwwet tameṭṭut-is tuɣal d tamedda tcerreg tagnawt, ma d netta tcemmet-as lqedra ṣṣifa terra-t d ičibib, akken israffeg, temmeɣ fella-as tmedda tečča-t. Megrurez d weltma-s rzant ɣer babat-sent ṣefḍent-as i wallen-is yuɣal yettwali, Ma d aqcic, tejmeɛ taklit iɣessan-is, tesnes-iten i yitran, s leqdra n win yeṭfen igewan yeḥya-d yuɣal-as-d i yemma-s.\nTamacahut asif asif, kkseɣ-tt-id seddaw useqqif.\nNat Benali Jeǧǧiga\nPublié par Sonia LOUNIS à 12/23/2011 08:12:00 PM\nL'âme ange, par Kamel Yahiaoui\nLe serpent est dans le toit, par Kader Rabia\nLes discours des portes de Ahmed Matar, traduit pa...